text:
48/2010. (HK 10.) HM KÁT–HM HVKF e g y ü t t e s intézkedése a Maléter Pál Laktanya átadásával kapcsolatos feladatok előkészítéséről és végrehajtásáról.
A honvédelemről és a Magyar Honvédségről szóló
2004. évi CV. törvény 100. § (3) és (4), valamint a 101. §
(4) és (5) bekezdése alapján a Maléter Pál laktanya kiürítésének és átadásának előkészítésével kapcsolatos feladatok
végrehajtására az alábbi
együttes intézkedést adjuk ki: 1. Az együttes intézkedés hatálya kiterjed a Honvédelmi
Minisztériumra (a továbbiakban: HM), a feladatban érintett a honvédelmi miniszter közvetlen alárendeltségébe
tartozó szervezetekre, valamint a Magyar Honvédség (a
továbbiakban: MH) katonai szervezeteire.
2. A feladat megkezdésének ideje: 2010. június 15.
3. A feladat előkészítésére és végrehajtására Operatív
Bizottság (továbbiakban: OB) létrehozását rendeljük el
2010. június 08.-tól, melynek vezetője a Honvédelmi Minisztérium Honvéd Vezérkar Főnök Helyettes (továbbiakban: HM HVKFH). Az OB tagjai az érintett HM–MH szervezetek vezetői.
4. A feladat három fázisban kerül végrehajtásra (fázisok: I. előkészítés, II. végrehajtás, III. befejezés-véglegesítés):
a) I. fázis (Előkészítés időszaka): 2010. június 8–15. Az
I. fázis fő feladatát a katonai szervezetek átköltözése megkezdésének mindenoldalú feltételei megteremtése, az érintett szervezetek „RÉSZLETES FELADAT TERVEINEK” kidolgozása képezi.
b) II. fázis (Végrehajtás időszaka): 2010. június
16.–2010. szeptember 15-ig.
ba) I. ütem 2010. június 16.–2010. július 15. A végrehajtás fő feladatát a Maléter Pál laktanyában diszlokáló és
a feladatban érintett szervezetek (HM Hadműveleti és Kiképzési Főosztály (a továbbiakban: HM HKF), HM Haderőtervezési Főosztály (a továbbiakban: HM HTF), HM
Személyzeti Főosztály (a továbbiakban: HM SZEF), HM
Zrínyi Miklós Nemzetvédelmi Egyetem (a továbbiakban:
HM ZMNE), HM Infrastrukturális Ügynökség (a továbbiakban HM IÜ), HM Védelmi Tervezési és Vagyongazdálkodási Főosztály (a továbbiakban: HM VTVGF), HM
Közgazdasági és Pénzügyi Ügynökség (a továbbiakban:
HM KPÜ), HM Fejlesztési és Logisztikai Ügynökség (a
továbbiakban: HM FLÜ), HM Híradó, Informatikai és Információbiztonsági Főosztály (a továbbiakban: HM HIIF),
HM Hadtörténeti Intézet és Múzeum (a továbbiakban: HM
HIM), MH Összhaderőnemi Parancsnokság (a továbbiakban: MH ÖHP), MH Támogató Dandár (a továbbiakban:
MH TD), MH Dr. Radó György Honvéd Egészségügyi
Központ, MH Katonai Közlekedési Központ (a továbbiakban: MH KKK), MH Görgei Artúr Vegyivédelmi Információs Központ (a továbbiakban: MH GAVIK), MH CivilKatonai Együttműködési és Lélektani Műveleti Központ
(a továbbiakban: MH CKELMK), MH Logisztikai Ellátó
Központ (a továbbiakban: MH LEK), Magyar Köztársaság
Katonai Biztonsági Hivatal (a továbbiakban: MK KBH)) a
kijelölt ideiglenes vagy végleges katonai objektumba történő átcsoportosítása, a támogatási feladatok biztosítása
képezi. A katonai szervezetek vezetői kiemelt figyelmet
fordítsanak a feladatok ütemezett, szervezett végrehajtására, a vezetés irányítás folyamatos biztosítására, a fegyver-,
lőszer-, minősített adatkezelési követelmények fenntartására, az alaprendeltetésből adódó feladatok folyamatos
végrehajtására.
bb) II. ütem 2010. július 16.–2010. szeptember 15. A II.
ütem fő feladatát a munkafeltételek javítása, a vezetési-irányítási rendszer megszilárdítása képezi.
c) III. fázis (Befejezés-véglegesítés időszaka): 2010.
szeptember 16.–2011. december 31-ig. A befejezés főfeladatait a végleges katonai objektumok előkészítése, az
érintett katonai szervezetek a végleges katonai objektumokba történő átcsoportosítása, munkafeltételek megteremtése, a vezetési-irányítási rendszer kialakítása és megszilárdítása képezik.
5. Az érintett szervezetek feladatai:
a) HM HKF:
aa) Az érintett ügyeleti szolgálatok és a technikai riasz
tási rendszer vonatkozásában módosítsa az érvényben lévő
szabályzókat.
ab) A katonai szervezetek javaslatai alapján kezdeményezze a HM IÜ-nél az élőerős őrzésvédelmi szolgáltatások megrendelését, valamint az őrzésvédelmi technikai
fejlesztések végrehajtását.
b) HM SZEF: Hajtsa végre a 3. számú mellékletben
meghatározott átköltözési feladatokat. A költözés végrehajtásának megkezdése előtt ismételt helyszíni bejárást
hajtson végre az átadott HM I „C” épület 1–2. emeletén.
c) HM HIIF:
ca) A híradó, informatikai és információbiztonsági fel
adatok megtervezése, megszervezése, végrehajtása és végrehajtásának ellenőrzése érdekében feladattervet dolgozzon ki.
cb) Az MH Adatátviteli Transzporthálózat (MH ATR)
és az MH Zártcélú Távbeszélő Hálózat (MH ZTH) Maléter
Pál laktanyában lévő központi kiszolgáló elemei és az MH
ATR gerinchálózati elemei (optikai kábelek) önálló, zavartalan működése, üzemeltetése és fenntartása (szükség
szerinti átköltöztetése) érdekében ezen eszközökön módosítása kizárólag a HM HIIF főosztályvezető írásbeli engedélye alapján végezhető.
d) HM HIM: A Petőfi laktanyában elhelyezett haditechnikai eszközök áttelepítése vonatkozásában vizsgálja felül
a jelenlegi eszközpark 80 db technikai eszközének más objektumokba, megosztva (ZMNE Ócsa Kiképző Bázis, MH
Központi Kiképző Bázis Szentendre, Csobánka) történő
kitelepítését. Tegyen javaslatot a hosszú távú megoldás érdekében a már létező szentendrei Központi Kiképzőbázissal kapcsolatos tervek felülvizsgálatára és aktualizálására.
Az átcsoportosítási tervének megfelelően hajtsa végre az
átcsoportosítás előkészítésével kapcsolatos feladatokat
2010. június 21-ig, majd 2010. június 21–30. között az
eszközök áttelepítését az MH ÖHP által biztosított szállító
eszközök igénybevételével. A haditechnikai eszközök
(műtárgyak) szállításra történő felkészítése és átszállítása
érdekében kérje meg a szükséges szállító eszközök, üzemanyag és kezelő – felkészítő személyzet biztosítását az MH
ÖHP-tól.
e) HM Infrastrukturális Ügynökség (a továbbiakban:
HM IÜ):
ea) Készítse elő és módosítsa a Szolgáltatási Szerződés
üzemeltetési és fenntartási feladatait:
1. A Maléter Pál laktanya szolgáltatásának megszüntetése (2010. július 15-től).
2. A Salgótarjáni úti objektum, valamint a Honvéd utcai
ingatlan Szolgáltatási Szerződés hatálya alá vonása tekintetében (2010. június 15-től).
eb) Szükség esetén mérje fel és saját hatáskörében
(azonnali beszerzés keretében) biztosítsa a szervezetek
működéséhez szükséges épület felszerelési tárgyakat (berendezéseket).
ec) Tervezze meg és rendelje meg a Szolgáltatótól a Salgótarjáni úti objektum élőerős őrzésvédelmét, a jelenlegi 1
főről, emelje meg 2 főre és helyezze a Megbízási Szerződés hatálya alá. A Honvéd utcai objektum őrzésvédelme
2010. június 15-től átmenetileg a Megbízási Szerződés keretei között kerüljön biztosításra, majd ezt követően a HM
Biztosító Rendész Szolgálat (BRSZ) hajtsa végre az ingatlan védelmét (HM HKF felülvizsgálatát követően).
ed) A kijelölt ideiglenes objektumokban teremtse meg
az átköltöző szervezetek alapvető működési feltételeit, oly
módon, hogy a szükséges hibaelhárítások és üzemzavarok
megszüntetése a fennálló Szolgáltatási Szerződés keretei
között kerüljön végrehajtásra (fegyver-lőszer tárolóhelyiségekre, ügyviteli helyiségekre fizikai védelem biztosítása).
ef) Teremtse meg a Maléter Pál laktanyában lévő mikrohullámú állomás kikerítéséhez (leválasztásához) és ingatlanjogi rendezéséhez, illetve az objektumban maradó híradó és informatikai rendszerek és eszközök hosszú távú
használatával kapcsolatos vezetékjogi feltételeket, valamint a közüzemi szolgáltatások objektumtól függetlenítéséhez (önálló főmérős betáplálás) a folyamatos önálló működés érdekében.
eg) Vizsgálja meg elsődleges lehetőségként a feltételeket a Maléter Pál laktanyában lévő MH LEK/KREP kikerítéséhez (leválasztásának) és ingatlanjogi rendezéséhez,
valamint a közüzemi szolgáltatások objektumtól függetlenítéséhez (önálló főmérős betáplálás) a folyamatos önálló
működés érdekében. Másodlagos lehetőségként vizsgáltassa meg a Balaton utcai korábban használt objektum
visszabérlésének lehetőségét.
eh) A beérkező igények alapján, a szükséges rakodó
munkaerőt a HM Infrastrukturális Ügynökség az érvényben lévő Szolgáltatási Szerződés keretében rendelje meg a
HM Ei Zrt.-től, amelynek biztosítását és végrehajtását (teljesítés igazolását) az érintett katonai szervezet képviselője
szervezze, irányítsa és ellenőrizze.
ei) Együttműködve a HM VTVGF, MH ÖHP, MH
TD-vel készüljön fel a Maléter Pál laktanya és a hátrahagyott ingóságok vagyonkezelői jogának átadására, és a
közreműködő szervek képviselőinek bevonásával szervezze meg és hajtsa végre az ingatlan tulajdonjogi átadás-átvételét.
ej) Együttműködve a HM VTVGF, MH ÖHP, MH
TD-vel készüljön fel a HM I „C” épület és a hátrahagyott
ingóságok vagyonkezelői jogának átvételére, a közreműködő szervek képviselőinek bevonásával szervezze meg és
hajtsa végre az ingatlan tulajdonjogi átadás-átvételét.
ek) A HM I „C” épületbe költöző szervezetek ideiglenes
elhelyezésével párhuzamosan kezdje meg az objektum felújítási munkálatai befelezését követő végleges elhelyezési
terv kidolgozását, együttműködve az érintett szervezetek
vezetőivel.
el) Dolgozza ki a III. fázisában a végleges elhelyezésre
tervezett objektumok működési feltételeit és azok javításához szükséges feladatokat, erőforrás szükségletet, melyről
2010. július 30-ig terjesszen fel javaslatot.
f) HM KPÜ:
fa) A felterjesztett pótelőirányzat igények alapján a HM
KPÜ a HM JIF-fel együttműködve, a Nemzeti Fejlesztési
és Gazdasági Minisztérium közreműködésével készítsen
kormány előterjesztést források biztosítása tárgyában.
fb) A források HM részére történő biztosításáig a HM
KPÜ külön, a feladatra biztosított címrendkódon számolja
el a kiadásokat, melyet a pótigény jóváhagyásáig az érintett szervezet tárgyévi keretei terhére kell rendezni. Ennek
végrehajtása érdekében az érintett szervezetek a szükséges
mértékig a HM KPÜ-nél kezdeményezzék az előirányzat
módosításokat.
fc) A KGIR végpontok áthelyezése érdekében a HM
KPÜ működjön együtt valamennyi, az átköltözésben érintett katonai szervezettel.
fd) A HM KPÜ valamennyi érintett szervezet
törzs-adatmódosítását a KGIR rendszerben, illetve a Magyar Állam Kincstár felé szükség szerint hajtsa végre.
g) HM FLÜ:
ga) Vizsgálja felül az érvényben lévő szállítási és fenn
tartási szerződéseket az érintet szervezetek vonatkozásában. gb) Hajtsa végre a Jobbik István könyvtár átköltöztetését a 3. számú mellékletben meghatározottak szerint.
gc) Hajtsa végre a Maléter Pál laktanya kiürítésével és
az új elhelyezési körletek kialakításával összefüggő feladatokhoz kapcsolódó fejlesztések, beszerzések soron kívüli lefolytatását.
h) MH TD:
ha) Hajtsa végre az MH TD Maléter Pál laktanyában el
helyezett teljes személyi állományának és technikai eszközeinek, anyagi készleteinek áttelepítését az ideiglenesen
kijelölt Salgótarján út 18. számú objektum kijelölt irodáiban, illetve a Petőfi Sándor laktanyába a 3. számú mellékletben meghatározottak szerint.
hb) Az MH TD parancsnoka a dandár létszámának meghagyásával az új helyzet működéséhez szükséges állománytábla módosításokat terjessze fel.
hc) Tegyen javaslatot a riasztási, szolgálati utaltsági
rend módosítására, valamint az objektumok őrlétszámaira
és az őrzésvédelmi technikai eszközök biztosítására a HM
Hadműveleti és Kiképzési főosztályvezetőnek.
hd) Kezdeményezze a digitális kapcsoló központ, valamint a szünetmentes áramellátó rendszer tehermentesítés
utáni bontását és áttelepítését.
he) Hajtsa végre az érintett szervezetekkel együttműködve a Maléter Pál laktanya kiürítésével és az új elhelyezési körletek kialakításával összefüggő híradó, informatikai és információbiztonsági feladatokat.
hf) A HM HIIF feladatszabása szerint működjön együtt
a HM IÜ-vel az MH Adatátviteli Transzporthálózat (MH
ATR) és az MH Zártcélú Távbeszélő Hálózat (MH ZTH)
Maléter Pál laktanyában lévő központi kiszolgáló elemeinek konténerbe történő telepítésének feladataiban, valamint a gerinchálózati elemek (kábelek) végződtetésében.
hg) Az MH Támogató Dandár együttműködve a HM
IÜ-vel hajtson végre egyeztetést az érintett katonai szervezetekkel, a Maléter Pál laktanyában visszamaradó épülettartozékok, épület felszerelések, valamint tárgyi eszközök
visszahagyása vonatkozásában (split-klímák, szakipari fix
telepítésű gépek, stb.). Ezen eszközök visszahagyásáról,
illetve az átvételre kerülő Honvéd utcai objektumban maradó hasonló anyagokról készítsenek külön jegyzéket és
terjesszék fel jóváhagyásra.
hh) A Maléter Pál és a Petőfi Sándor laktanyákban lévő
selejt és inkurrens anyagokat az MH Támogató Dandár
szakállománya 2010. június 15-ig mérje fel, amelyről az
összeállított jegyzéket az elhelyezési szakanyagok vonatkozásában a HM IÜ, logisztikai szakanyagok vonatkozásában az MH ÖHP részére terjessze fel, majd ezen anyagokat 2010. június 30-ig szállítsa be a központi raktárakba.
hi) Együttműködve a HM VTVGF-fel és az MH
ÖHP-vel készüljön fel a Maléter Pál laktanya és a hátrahagyott ingóságok vagyonkezelői jogának átadására.
i) MH ÖHP:
ia) Hajtsa végre az utaltsági rend és az anyagvételezések
rendjének felülvizsgálatát, szükségszerű módosítását.
ib) Együttműködve az MH TD-al intézkedjen az MH
43. HVTE felé az MH LEK Budapest, Téglavető úti Raktárbázis (2. RB) objektum híradó, informatikai és információbiztonsági feladataink végrehajtására.
ic) Az MH TD igényei szerint a HM HIIF feladat szabása alapján biztosítson eszközöket az érintett objektumok
híradó és informatikai kiszolgálásához.
id) Az MH ÖHP parancsnok együttműködve az MH
HEK parancsnokával 2010. 06. 21-től vezényeljen 1 db
minimum 30 fő befogadó képességű autóbuszt, gépjárművezetővel és 4 fő tiszthelyettest az MH HEK AVI részére
Budapest Kőérberki úti Nőtlen Szállón kialakított 30 fős
körletben elhelyezett alkalmassági vizsgálatra berendelt
személyi állomány felügyeletére, kíséretére és a szükséges
adminisztráció végrehajtására.
j) MH GAVIK:
ja) Telepítse a tartalék AMAR központot 2010. 06.
21-ig a HM II 2. épület 507–509. helyiségeiben. A tartalék
központ bérletét és a központ áttelepítését a csapatköltségvetése átcsoportosításával biztosítsa.
jb) Telepítse át az Ágazati Információs Központot és a
MH VSFHÉÜ szolgálatot 2010. 06. 21-én és 2010. június
22-én 8.00 órakor az ideiglenes helyszínen.
jc) Együttműködve a MH Műveleti Központtal biztosítsa a MH KÜ tartalék munkahelyének technikai feltételeit
június 22-én 9.00 órától.
jd) Június 15-től ideiglenes jelleggel működtessen 24
órás ügyeleti szolgálatot a Téglavető úti objektumban 1 fővel.
je) 2010. 07. 12-ig teljes állományával települjön át az
MH LEK Budapest, Téglavető úti Raktárbázis (2. RB) objektumba.
jf) A működési feltételek megteremtése után telepítse át
az Ágazati Információs Központot és az MH VSFHÉÜ
szolgálatot az MH LEK Budapest, Téglavető úti Raktárbázis (2. RB) objektumba.
k) MH KKK:
ka) Hajtsa végre az MH KKK Zách utcai objektumban
elhelyezett teljes személyi állományának és technikai eszközeinek, anyagi készletinek áttelepítését a Salgótarján út
18. számú objektum kijelölt irodáiban, illetve a Timót utcai Nőtlenszálló kijelölt helyiségeibe a 3. számú melléklet
szerint.
kb) Biztosítsa az igényeknek megfelelően a rendelkezésre álló erőforrások figyelembe vételével a szállító eszközöket az áttelepítésre kerülő szervezetek részére.
kc) Igényelje meg a feladat végrehajtásához szükséges
keretszerződés feltöltéséhez számvetett 25 M Ft-ot az HM
KPÜ-től.
kd) Folyamatosan üzemeltesse a központi diszpécser
szolgálatot a szállítások operatív irányítása érdekében.
l) MH CKELMK:
la) Hajtsa végre a Maléter Pál laktanyában elhelyezett
teljes személyi állományának és technikai eszközeinek,
anyagi készletinek áttelepítését a számára kijelölt ideiglenes objektumokba (Salgótarjáni u. 18., Irinyi János laktanya) a 3. számú melléklet szerint.
lb) A befejezés időszakában a fő feladatát a munkafeltételek javítása, a békevezetési rendszer megszilárdítása, valamint a HM-II. objektumban a végleges elhelyezési feltételek előkészítése képezze.
m) MH LEK:
ma) Üzemeltesse tovább az MH LEK/KREP-et.
mb) Vizsgálja meg a KREP és egyéb műhelyek HM-I
„C” épületben történő elhelyezésének lehetőségét, melynek eredményéről a HM IÜ-t tájékoztassa.
n) MH HEK:
na) Az MH HEK Alkalmasság Vizsgáló Intézete 2010.
06. 21-ig az eredeti terveknek megfelelően végezze az alkalmassági vizsgálatokat. Azt követően ütemezze át a
vizsgálatokat 30 fős fektető kapacitással a Budapest, Kőérberki úti nőtlen szálló igénybevételével. A HM SZEF a
kiértesítéseket ennek megfelelően módosítsa.
nb) Terjesszen fel a HM HTF felé állománytábla módosító javaslatot 1 db autóbusz, 1 fő gépjárművezető és 4 fő
tiszthelyettes biztosítása érdekében, az MH HEK AVI körleteinek kiürítése következtében a budapesti Kőérberki
Nőtlenszállón biztosított elhelyezési feltételek miatt felmerülő szállítási, felügyeleti, illetve adminisztratív feladatok ellátására.
o) MK KBH: Hajtsa végre a Maléter Pál laktanyában elhelyezett szervezeti elemei átköltöztetését a HM-I „C”
épületben kijelölt helyiségekbe a 3. számú mellékletben
meghatározottak szerint.
p) HM HTF: Hajtsa végre a HM-II objektumban kijelölt
irodák átadását 2010. 06. 21-ig egyeztetve az MH GAVIK-al, a 3. számú mellékletben meghatározottak szerint.
6. Az érintett katonai szervezetek a részletes feladatterveiket 2010. június 15-ig jóváhagyásra az OB vezetője részére terjesszék fel.
7. A szervezetek a feladatok végrehajtásáról 2010. szeptember 30-ig tegyenek jelentést.
8. Az érintett szervezetek mérjék fel a saját előirányzatból nem biztosított erőforrás igényeket és ezeket terjesszék
fel a HM KPÜ részére 2010. június 15-ig.
9. Az tényleges végrehajtásba bevont szervezetek vezetői figyelembe véve a feladat végrehajtásának (II. fázis)
időtartamát tervezzék át a szervezetük előtt álló feladataikat a szükséges mértékben.
10. Az áttelepítésben érintett szervezetek a saját erőből
nem biztosítható szállítási feladatok végrehajtása érdekében szállítási igényeiket az MH KKK, az anyagrakodáshoz szükséges élőerő szükségletet a HM IÜ részére küld
jék meg 2010. június 14-ig. Az ettől eltérő szállítási igényeket a feladat végrehajtása előtt 48 órával küldjék meg
az MH KKK részére.
11. A feladat végrehajtásában érintett honvédelmi szervezetek 2010. június 30-ig részletes, kiemelt előirányzat és
időszakbontású költségvetési tervet állítsanak össze, részletes szöveges indoklással, melyeket a HM KPÜ részére
terjesszenek fel.
12. Az I. ütemben történő működési feltételeinek kialakítása érdekében elvégzett munkákról és beszerzésekről, a
ráfordított költségeket „elkülönített költségvetésben” kezeljék, amelynek „visszapótlására” a szervezetek parancsnokai 2010. július 31.-ig tegyék meg javaslataikat a HM
KPÜ részére.
13. Az átköltözés végrehajtásában érintett szervezetek,
az előző pontban kezelt költségek vonatkozásában az
azonnali jellegű beszerzéseiket első sorban saját működésük finanszírozásának keretében oldják meg, úgy hogy
ezen feladatok az éves üzemeltetési, karbantartási és javítási szerződések keretei között megvalósíthatók legyenek.
14. Az átköltözésben érintett szervezetek a jelenleg
használatukban lévő mobil bútor, berendezési és egyéb
használati tárgyaikat használják fel az új elhelyezési körletük berendezéséhez.
15. A Maléter Pál laktanya kiürítésében és az átköltözésben érintett szervezetek átköltözés végrehajtása után 5
napon belül tegyék meg pontosított javaslataikat, a HM
Infrastrukturális Ügynökség részére a II. ütemben tervezett végleges elhelyezésük vonatkozásában.
16. A Salgótarjáni útra költöző állomány étkeztetése a
HM EI ZRT. által üzemeltetett étkezdében kerül biztosításra 2010. június 15-től.
17. A HM ZMNE biztosítsa a salgótarjáni úti objektumba átköltöző szervezetek gépjárműveinek parkolását az
egyetem területén.
18. A HM KPÜ a feladat végrehajtására adjon ki Szakintézkedést.
19. A HM IÜ vizsgáltassa meg a feladat végrehajtásával
járó rekreációs képesség csökkenést és tegyen javaslatot a
rekreációs feltételek biztosításának megteremtésére 2010.
július 15-ig.
Ezen intézkedés a közzététele napján lép hatályba és
2011. december 31-én hatályát veszti.
Fodor Lajos s. k., Benkő Tibor altábornagy s. k.,
HM közigazgatási államtitkár HM Honvéd Vezérkar főnök


type: legislation

jurisdiction: Hungary

text:
68/2014. (II. 17.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011.  évi
CLXII.  törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Kis Tamást
2014. február 15. napjától 2017. február 14. napjáig terjedő időtartamra bíróvá kinevezem.
Budapest, 2014. február 12. Áder János s. k.,
 köztársasági elnök


text:
1145/2019. (III. 20.) Korm. határozata a 2020. öntözésfejlesztések 2019. előkészítési, tervezési feladataihoz szükséges forrás biztosításáról.
A Kormány a  hazai vízgazdálkodás öntözési célt szolgáló fejlesztési javaslatairól szóló 1426/2018. (IX. 10.) Korm. határozatra
figyelemmel
 1. egyetért a  2020. évi öntözésfejlesztések 2019. évi előkészítési, tervezési feladatainak az  1.  mellékletben foglaltak
szerinti végrehajtásával, és jóváhagyja e beruházások koncepcióját;
 2. az 1. pont szerinti beruházások előkészítésének kormányzati felelőseként a belügyminisztert jelöli ki;
 3. az  1.  pont szerinti beruházásoknak a  Beruházás Előkészítési Alap felhasználásáról szóló 233/2018. (XII. 6.)
Korm. rendelet [a továbbiakban: 233/2018. (XII. 6.) Korm. rendelet] 2. § (2) bekezdés a), c), f ), g), n), o) és p) pontja
szerinti előkészítési fázisaira a  Magyarország 2019. évi központi költségvetéséről szóló 2018. évi L. törvény
(a  továbbiakban: Kvtv.) 1.  melléklet XV. Pénzügyminisztérium fejezet, 26. Központi kezelésű előirányzatok cím,
2.  Központi tartalékok alcím, 4. Beruházás Előkészítési Alap jogcímcsoport terhére, összesen 594 000 000 forint
forrást biztosít azzal, hogy az előkészítési fázisokat legkésőbb 2019. december 31-ig kell megvalósítani;
4. az  államháztartásról szóló 2011. évi CXCV. törvény (a továbbiakban: Áht.) 33.  § (2)  bekezdésében biztosított
jogkörében eljárva elrendeli a  Kvtv. 1.  melléklet XV. Pénzügyminisztérium fejezet, 26. Központi kezelésű
előirányzatok cím, 2. Központi tartalékok alcím, 4. Beruházás Előkészítési Alap jogcímcsoport terhére,
a Kvtv. 1. melléklet XIV. Belügyminisztérium fejezet, 17. Vízügyi Igazgatóságok cím javára 594 000 000 forint egyszeri
átcsoportosítását, a  fel nem használt rész tekintetében a  Beruházás Előkészítési Alapba történő visszatérítési
kötelezettséggel, a 2. melléklet szerint;
Az átcsoportosítás tekintetében
Felelős: pénzügyminiszter
belügyminiszter Határidő: azonnal
Az elszámolási és a visszatérítési kötelezettség tekintetében
Felelős: belügyminiszter
Határidő: a 6. pont szerinti jelentés tudomásulvételét követő 15 napon belül
5. egyetért azzal, hogy a 3. pont szerinti előkészítési fázisokat, valamint az 1. pont szerinti beruházásokat az Országos
Vízügyi Főigazgatóság valósítsa meg;
6. felhívja a  belügyminisztert, hogy készítsen jelentést a  Kormány részére a  233/2018. (XII. 6.) Korm. rendelet 8.  §
(1) bekezdésében foglaltak szerint.
Felelős: belügyminiszter
Határidő: 2020. január 30. Orbán Viktor s. k.,
 miniszterelnök


text:
1690/2013. (IX. 30.) Korm. határozata a Magyarország Kormánya és Georgia Kormánya közötti oktatási, tudományos és kulturális együttműködésről szóló egyezmény szövegének végleges megállapítására adott felhatalmazásról.
A Kormány
 1. egyetért a  Magyarország Kormánya és Georgia Kormánya közötti oktatási, tudományos és kulturális
együttműködésről szóló Egyezmény (a továbbiakban: szerződés) bemutatott szövegével;
 2. felhatalmazza az emberi erőforrások miniszterét vagy az általa kijelölt személyt a szerződés bemutatott szövegének
– a jóváhagyás fenntartásával történő – végleges megállapítására;
 3. felhívja a  külügyminisztert, hogy a  szerződés szövege végleges megállapításához szükséges meghatalmazási
okiratot adja ki;
 4. jóváhagyja a  szerződés kihirdetéséről szóló kormányrendelet tervezetét, és elrendeli a  szerződés szövegének
végleges megállapítását követően annak a Magyar Közlönyben történő kihirdetését;
 5. a  Magyar Köztársaság Kormánya és Georgia (Grúzia) Kormánya közötti oktatási, tudományos és kulturális
együttműködésről szóló Egyezmény szövegének végleges megállapítására adott felhatalmazásról szóló
1231/2011. (VII. 7.) Korm. határozatot visszavonja.
Dr. Semjén Zsolt s. k.,
 miniszterelnök-helyettes


text:
1/2009. (HK 6.) HM II. OPK intézkedése a HM-II. objektum működési rendjéről.
A honvédelemről és a Magyar Honvédségről szóló
2004. évi CV. törvény 110. § (2) bekezdésében és a Magyar Honvédség belső rendelkezései kiadásának és a szakirányítás rendjéről szóló 119/2007. (HK 20.) HM utasításban biztosított jogköröm, valamint a HM-II. objektum, objektumparancsnoki megbízásról szóló 1110/2008. HM határozatban kapott felhatalmazás alapján, a Magyar Honvédség Szolgálati Szabályzatában (Ált/23), az egyes honvédelmi minisztériumi objektumok védelmével, működésével és az ezzel összefüggő irányítási tevékenységgel
kapcsolatos feladatokról szóló 51/2001. (HK 14.) HM utasításban meghatározottak alapján – a Magyar Köztársaság
Katonai Biztonsági Hivatal, 1. Katonai Biztonsági Igazgatóság igazgatójával egyetértésben – mint megbízott objektumparancsnok – a HM-II. objektum működési rendjével
kapcsolatos feladatok végrehajtására az alábbiak szerint
intézkedem: 1. Az intézkedés hatálya kiterjed a HM-II. objektumban
(a továbbiakban: objektum) állandó jelleggel elhelyezett,
vagy ideiglenesen ott tartózkodó valamennyi szervezetre,
az ott elhelyezett ügyeleti szolgálatokra, az objektum őrzésével, védelmével és rendészeti feladatokkal kapcsolatos
tevékenységekre és az e feladatokat végrehajtó személyekre.
2. Az objektum területi határa a Dózsa György út, Lehel
utca, Aba utca, valamint a XIII. kerületi Rendőrkapitányság és a Szabolcs utcai 28001/3. helyrajzi számú beépítetlen telek által határolt terület. Az objektumhoz tartozik a
Lehel utca 18–20. szám alatt az MH Katonai Igazgatási és
Adatfeldolgozó Központ kerítéssel körülhatárolt épületegyüttese.
3. Az objektum általános rendjével és működésével, őrzés-védelmével kapcsolatos feladatok tervezését, szervezését, végrehajtását és ellenőrzését az objektumparancsnok az objektumkomendáns útján érvényesíti.
4. Az objektum őrzés-védelmét az MH Támogató Dandár Maléter Pál Rendészzászlóalj (a továbbiakban: Rendészzászlóalj) erre a feladatra felkészített állományából
vezényelt Biztosító Rendész Szolgálat (a továbbiakban:
BRSZ) látja el. A BRSZ vezénylése, felkészítése az MH
Támogató Dandár parancsnokának az őr-, ügyeleti és készenléti szolgálatok megszervezéséről szóló intézkedése
alapján történik.
5. A Biztosító Rendész Szolgálat rendeltetése az objektum biztonságos őrzés-védelme, az objektumba való be- és
kilépés, anyagok ki- és beszállítási szabályainak és az előírt parkolási rend betartatása, valamint a működési rend
biztosítása.
6. A BRSZ feladatát az MH Támogató Dandár által elkészített és a HM hadműveleti és kiképzési főosztályvezető által jóváhagyott „Szolgálati Intézkedés a HM II. objektum Biztosító Rendész Szolgálat részére” (a továbbiakban:
Szolgálati Intézkedés) alapján végzi.
7. A BRSZ fő feladatai:
a) az objektum őrzés-védelme;
b) a be- és kilépés, bent tartózkodás szabályainak betartatása;
c) anyag be- és kiszállításának ellenőrzése (futárszállítmány kivételével);
d) gépjármű be- és kihajtásának, a gépjárművön szállított anyag be- és kihozatala jogosságának ellenőrzése, valamint a parkolási rend fenntartása;
e) az objektum területi határain belül az előírt rend fenntartásának ellenőrzése;
f) az épületek, emeletek, munkahelyek és irodák ellenőrzése, zárásának végrehajtása;
g) rendezvények biztosításában való részvétel. 8. A BRSZ szolgálat az MH Központi Ügyeletnek, az MH
Támogató Dandár Laktanya-ügyeletes szolgálatnak, objektumparancsnoknak, az MH Támogató Dandár parancsnoknak és törzsfőnöknek, a Rendészzászlóalj parancsnokának és
az objektumkomendánsnak van alárendelve.
9. A BRSZ megerősítését az MH Támogató Dandár állományából kialakított Védelmi Szakaszok a VÉDELMI
TERV alapján hajtják végre.
10. A biztonsági berendezéssel védett területek, helyiségek és a zárt körletek védelmét, mint „reagáló erő” a
BRSZ látja el. A védelmi feladat általános részét (riasztás
vétele, reagálás, helyszínbiztosítás, az érintett szervezet
kijelölt felelősének értesítése) a BRSZ Szolgálati Intézkedése tartalmazza. Ettől eltérő reagálási feladat esetén az
érintett szervezet intézkedési tervet készít, melynek egy
példányát, kivonatát a BRSZ tárolja, hogy az abban meghatározott feladatok végrehajtásra kerüljenek.
11. Az objektumban bekövetkező elemi csapás, bombaés terrorveszélyeztetettség esetén bekövetkező események
elhárítása, kezelése – az objektumban elhelyezett szervezeti elemek vezetőivel és az MH Támogató Dandár parancsnokával együttműködésben elkészített – intézkedési
terv alapján történik.
12. A BRSZ őrzés-védelemre, be- és kiléptetésre, valamint az objektum rendjének betartására vonatkozó utasításait az objektumban elhelyezett szervezetek állománya és
az ideiglenesen ott tartózkodók kötelesek végrehajtani.
13. A beléptetés könnyítése érdekében az objektumban
„HM II. objektum Diszpécser Szolgálat” működik. Feladatát az MH Támogató Dandár által elkészített és a HM
hadműveleti és kiképzési főosztályvezető által a HM
II. Objektum Diszpécser Szolgálat részére jóváhagyott
Szolgálati Intézkedés alapján végzi.
14. Az objektumba belépni állandó belépési engedély, ideiglenes belépési engedély, vagy egyszeri belépési engedély
birtokában – az MH Titokvédelmi Szabályzatban meghatározott módokon és feltételekkel – lehet a jogosultságvizsgálat,
biztonsági átvizsgálás és regisztrációt követően.
a) személyazonosság igazolása után jogosultságvizsgálat, biztonsági átvizsgálás és regisztráció nélkül léphet az
objektumba:
aa) a Magyar Köztársaság elnöke, a Miniszterelnök, az
Országgyűlés elnöke, az Alkotmánybíróság elnöke, az Országgyűlés Honvédelmi és Rendészeti Bizottságának elnöke;
ab) a Magyar Köztársaság honvédelmi minisztere, a
HM államtitkára, kabinetfőnöke és a szakállamtitkárok, a
Honvéd Vezérkar főnöke és helyettese, a Magyar Köztársaság Katonai Biztonsági Hivatal főigazgatója, a Magyar
Köztársaság Katonai Felderítő Hivatal főigazgatója és az
előzetesen bejelentett kíséretükben lévő személyek. A regisztrációt a kísérő hajtja végre, az ellenőrzést végrehajtó
szolgálat csak a kísérő személy adatait és a belépők számát
jegyzi fel;
ac) a Magyar Köztársaság Katonai Biztonsági Hivatal
állományába tartozó személyek, valamint kérésére a vele
együtt belépni szándékozó személy(ek) csak számszakilag
kerülnek regisztrálásra.
b) Az országgyűlési biztosok az igazolvány felmutatásával, a Szolgálati Intézkedésben előírt beléptetési rend
megtartásával léphetnek be az objektumba. Az országgyűlési biztos(ok) érkezését a BRSZ jelenti a fogadó elöljárónak, és az elöljáróhoz kíséri.
15. Az objektumba gyalog érkező személyek a főbejáraton (Lehel utcai kapu) léphetnek be-és ki a Szolgálati Intézkedésben meghatározott beléptetési rend szerint.
a) Az objektumba érvényes behajtási és belépési engedéllyel érkező gépjárművek és gépjárműben utazó személyek az Aba utcai „C” kapun léptethetők be-és ki szolgálati, valamint az objektum működtetése, kiszolgálása, ellátása céljából a Szolgálati Intézkedésben meghatározott
beléptetési rend szerint.
b) A személyi és gépjárműbejárók kapui munkanapokon 06.00-18.00 óra között szabadon használhatók, az ettől eltérő időben a kapukat zárva kell tartani. Az Aba utcai
„D” kapu (Dózsa György úti „E” kapu és a Lehel utcai „B”
kapu) csak külön parancsra tartható nyitva.
c) A gépjármű forgalmat biztosító „C” kapu automatikusan nyíló sorompója munkanapokon 18.00 után, valamint munkaszüneti és pihenőnapokon kézi vezérlésre kerülnek átállításra a BRSZ által.
d) Munkaidőn túl, valamint munkaszüneti és pihenőnapok alkalmával a BRSZ köteles rögzíteni a be- és kilépő
gépjárművek rendszámát, illetve az azokban utazók személyazonosságát. A fent jelzett időszakokban az intézkedés 14/a pont hatálya alá tartozó személyek és gépjárművek be- és kiléptetése az abban foglaltak szerint történik.
16. Az objektumba belépő személyek biztonsági ellenőrzése fémérzékelő detektorral és csomagátvizsgáló berendezéssel történik. A gépjárművek átvizsgálása a Szolgálati Intézkedésben meghatározott módon kerül végrehajtásra. A BRSZ-nek csak az állandó belépési engedéllyel nem rendelkező személyek biztonsági ellenőrzését
kell végrehajtani. Állandó belépési engedéllyel rendelkezők biztonsági ellenőrzése csak az objektumparancsnok
külön parancsára történhet.
a) Az objektumba szolgálati lőfegyverrel a HM, az MH,
a rendőrség, a nyomozó szervezetek (ügyészek) és a nemzetbiztonsági szolgálatok tagjai léphetnek be a fegyver viselésére jogosító igazolvány birtokában. Az objektumban
elhelyezett szervezetek hivatásos és szerződéses állománya a szervezet vezetője által aláírt engedély alapján
(melynek tartalmaznia kell: a szervezet megnevezését, a
személy nevét, rendfokozatát, beosztását, a fegyver típusát
és számát, az aláírás dátumát, az aláíró nevét, rendfokozatát és beosztását) vihetik ki és hozhatják be szolgálati lőfegyverüket.
b) A hivatásos állomány önvédelmi fegyverét az objektumba behozhatja. Más személyek önvédelmi fegyverei
levételét a BRSZ hajtja végre, és tárolását a szolgálati helyen kijelölt tárolószekrényben végzi. A levételkor „helyettesítő kartont” köteles kiadni. Távozáskor a levett
fegyvert a karton leadása ellenében adja vissza.
c) Az objektumból a honvédség tulajdonát képező anyagot kivinni csak érvényes kapujeggyel lehetséges. Kapujegyek érvényesítésére jogosult a szervezetek használatában
lévő anyagok tekintetében a szervezetek vezetői és helyettesei, valamint az MH Támogató Dandár 2. Objektum
Üzemeltető Osztály osztályvezetője (továbbiakban: Üzemeltető Osztály osztályvezető).
d) Az objektum területén felújítást, javítást végző polgári
szerv szerszámot, műszert csak az Üzemeltető Osztályra leadott szerszámlista alapján hozhat be, illetve vihet ki.
e) A gépjárművel való anyagszállítást a BRSZ menetlevél,
szállítólevél, utalvány vagy kapujegy alapján ellenőrzi.
f) A BRSZ jogosult a gépjármű okmányainak, a szállított személyek belépési engedélyének ellenőrzésére, valamint a gépjármű csomagterének átvizsgálására.
17. Az objektumban – munkaidőben – a gépjármű-igénybevételek biztosítása, a gépjárművek mozgásának nyilvántartása, valamint a gépjárművek igénybevétel előtti és utáni
üzem- és forgalombiztonsági szempontból történő ellenőrzésére Objektum Diszpécser (gépjármű) és Objektum Műszaki
Ellenőr Szolgálat működik. Feladatukat az MH Támogató
Dandár parancsnoka által készített intézkedésben, valamint a
szakutasításokban meghatározottak szerint végzik.
18. Az objektum parkolási – és forgalmi rendje külön intézkedésben kerül szabályozásra. Az objektum parkolási zónáiba a – magángépjárművek részére érvényes – parkolási és
behajtási engedélyeket, az objektumparancsnok jóváhagyását követően a HM-II. objektumkomendáns állítja ki és évenkénti érvényesítését december 15. és január 15. között hajtja
végre. A szolgálati gépjárművek behajtási és parkolási engedélyét a HM I. objektumkomendáns állítja ki és érvényesíti.
19. Az objektum udvarán és a gépjárműparkolókban a
gépjárművek részére megengedett legnagyobb sebesség
10 km/óra.
20. Hivatalos rendezvény megtartása:
a) Katonai tiszteletadással történő fogadás esetén a fő
épületek előtti belső út és környéke kiürítésre kerül. Az objektumkomendáns az eseti parkolási rendre, személyek,
járművek mozgásának szabályozására a szükséges intézkedést kiadja. b) A kijelölt területen parkoló gépjárművezetőnek gondoskodni kell a gépjármű elviteléről, ellenkező esetben az
ott maradt járművek elszállításra kerülnek.
c) Minden biztosítást igénylő rendezvényről, a rendezvényért felelős szervezet vezetője – vagy az általa kijelölt
személy – az objektumparancsnokot, objektumkomendánst és az Üzemeltető Osztály osztályvezetőjét legalább
három munkanappal korábban tájékoztatja és együtt működik a rendezvény biztosításában.
d) A honvédelmi miniszter által katonai tiszteletadással
történő fogadás a magyar zászlót és az adott külföldi ország nemzeti zászlóját együtt kell felvonni. A zászlók felvonásáért az Üzemeltető Osztály osztályvezetője a felelős.
21. A futár- és postai küldemények átvételére munkanapokon 07.00–16.30-ig – kivéve külön futárral érkező küldeményeket – csak az MH Támogató Dandár MH Híradó
és Informatikai Rendszerfőközpont Híradó és Informatikai
Főközpont Futár és Posta Alközpont 2. Posta és Küldeményt Kezelő Csoportja jogosult.
a) A küldeményt feldolgozó csoport az érkező postai
küldeményeket biztonságtechnikai szempontból ellenőrzi.
Amennyiben egy adott küldeménynél bármilyen rendellenességet tapasztal, vagy vél felfedezni, a MK KBH illetékes tisztjét kell értesíteni.
b) Munkanapokon 08.00–16.30-ig külön futárral érkező
küldemények átvételére a címzett szerv ügyviteli részlege
jogosult.
c) Az objektum BRSZ futár és postai küldemények,
egyéb csomagok átvételére, átadására nem jogosult. Hivatalos sajtóterméket (előfizetett napi- és hetilapok) az adott
szervezet által az objektumkomendáns részére leadott engedély, megbízás alapján vehet át.
22. Az objektumban tartózkodás szabályai:
a) Az objektumban munkanapokon 06.00-tól 18.00-ig
(munkaszünetet megelőző napon 17.00-ig) lehet tartózkodni. Az ettől eltérő időszakra az illetékes szerv vezetőjének engedélye szükséges. Az engedélyt – amely tartalmazza a személy nevét, a benntartózkodás időtartamát és helyét – a BRSZ-nek naponta 18.00-ig, munkaszüneti napot
megelőzően 16.00-ig az adott szerv vezetője által megbízott személy adja le. Ez alól kivételt képeznek az objektumban elhelyezett szervezetek vezetői.
b) Az a) pontban meghatározott időn kívül, halasztást
nem tűrő esetekben a BRSZ parancsnoka engedélyezhet
beléptetést, ha a katonai szervezetek elérhetőségi listáján szereplő személy ehhez hozzájárul. A belépő személy
a) pont szerint adatait rögzíteni kell.
c) Az objektumba belépő – állandó belépési engedéllyel
nem rendelkező – karbantartási, javítási, illetve üzemeltetési feladatokat ellátó személyek beléptetését megelőzően
biztonsági ellenőrzésen esnek át. A belépésre tervezett
személyek névjegyzékét a BRSZ köteles az MK KBH
tisztjének átadni.
d) Karbantartási, javítási munkát – azonnali hibaelhárítás
kivételével – munkaidőn túl csak kivételesen, az üzemeltetési, illetve az érintett szervek állományából kijelölt személy(ek) felügyelete mellett lehet végezni. Azonnali hibaelhárítás esetén a felügyeletet – ideiglenesen – a BRSZ látja el.
e) A BRSZ munkanapokon 18.00 után az épületeket,
emeleteket köteles ellenőrizni, a kisebb hiányosságokat
megszüntetni, a feleslegesen világító lámpákat lekapcsolni
és a zárásokat végrehajtani.
f) Az objektumban elhelyezett szervezetek részére az
MH Támogató Dandár állományából vezényelt gépjárművek hivatásos, szerződéses gépjárművezetői igénybevételen kívüli időben kötelesek a részükre biztosított pihenőhelyiségekben tartózkodni.
g) A személyfelvonók szennyezett ruhában nem, anyagszállítás céljára kellő körültekintés után használhatóak.
23. Az objektum általános megelőző tűzvédelmi feladatainak ellátása a tűz elleni védekezésről, a műszaki mentésről és a tűzoltóságról szóló 1996. évi XXXI. törvény, a
Magyar Honvédség Szolgálati Szabályzata, valamint a
tűzvédelem és a műszaki mentés honvédelmi ágazatra vonatkozó különös szabályairól szóló 18/2008. (VIII. 6.) HM
rendeletben meghatározottak alapján az MH Támogató
Dandár parancsnoka által elkészített „Tűzvédelmi Szabályzat” alapján történik.
24. Az objektum munkavédelemmel kapcsolatos feladatait a munkavédelemről szóló 1993. évi XCIII. törvény
és a végrehajtására vonatkozó 1/2009. (I. 30.) HM rendelet, valamint a Magyar Honvédség Szolgálati Szabályzatában meghatározottaknak megfelelően az objektumparancsnok által elkészített „Munkavédelmi Szabályzat”-
ban meghatározottak alapján kell végrehajtani.
25. Az objektum környezetvédelemmel kapcsolatos feladatainak ellátását a környezet védelmének általános szabályairól szóló 1995. évi LIII. törvény, a hulladékgazdálkodásról szóló 2000. évi XLIII. törvény, az elektromos és
elektronikai berendezések hulladékai kezelésének részletes szabályairól szóló 15/2004. (X. 8.) KvVM rendelet, valamint a Magyar Honvédség Szolgálati Szabályzatában
meghatározottak alapján az MH Támogató Dandár parancsnoka által elkészített „Környezetvédelmi (hulladékgazdálkodási) Szabályzat”-ban meghatározottak alapján
kell végezni.
26. A 23., 24., 25. pontokban meghatározott szabályzatok egy példányát az objektumban elhelyezett valamennyi,
önálló munkáltatói jogkörrel rendelkező vezető, parancsnok (állományilletékes parancsnok), valamint az objektumkomendáns részére meg kell küldeni. A szabályzatok
alapján valamennyi önálló munkáltatói jogkörrel rendelkező vezető, parancsnok elkészíti a saját szervezetére vonatkozó szabályzatokat, melyek egy példányát tájékoztatásul megküld az objektumparancsnoknak.
27. A kulcsdobozok tárolásának rendje:
a) A kulcsdobozok tárolását – az MH Titokvédelmi Sza
bályzat (Ált/3) vonatkozó előírásait figyelembe véve – az
objektumban elhelyezett szervezetek vezetői, állományuk
részére önállóan szabályozzák.
b) A szervezetek részére elektromos kulcsdoboztárolók,
valamint rendkívüli esetekre a BRSZ szolgálati helyiségében, biztonságos tárolásra alkalmas kulcsdoboztároló
szekrény került kialakításra.
28. Az objektumot az MH Támogató Dandár üzemelteti,
amely biztosítja az élelmezési, egészségügyi, karbantartási és
egyéb anyagi ellátást. Az objektum üzemeltetés és anyagellátás, valamint a közös használatú kiképzés, sport, művelődés,
szociális és egyéb létesítmények használata rendjének szabályozása – az objektumparancsnok egyetértésével – az MH
Támogató Dandár parancsnok hatáskörébe tartozik.
29. Az objektum területén kép-és hangfelvétel készítését főosztályvezetők és annál magasabb beosztású személyek, illetve az objektumparancsnok, saját szak-vagy illetékességi területén engedélyezheti. Illetéktelenül készített
kép- és hangfelvétel rögzítésének észlelése esetén az MK
KBH illetékes tisztjét kell értesíteni.
30. Ez az intézkedés a közzétételt követő nyolcadik napon lép hatályba, és visszavonásig hatályban marad. Az intézkedés hatályba lépésével egyidejűleg a HM-II. objektum működési rendjéről szóló 19/2002. (HK 8.) HVK
egészségügyi csoportfőnöki intézkedés hatályát veszti. Az
intézkedést az érintett állománnyal a rájuk vonatkozó mértékben ismertetni kell.
Sulyok János dandártábornok s. k.,
HM KPÜ vezérigazgató


text:
1147/2017. (III. 20.) Korm. határozata a KÖFOP-3.2.9-16-2016-00001 azonosító számú („A támogatáskezelés menedzsment feltételeinek biztosítása, színvonalának megőrzése az operatív programokat végrehajtók informatikai és infokommunikációs ellátásánál” című) kiemelt projekt megvalósításához szükséges fedezet biztosításáról.
A Kormány
 1. egyetért a  KÖFOP-3.2.9-16-2016-00001 azonosító számú, „A támogatáskezelés menedzsment feltételeinek
biztosítása, színvonalának megőrzés az  operatív programokat végrehajtók informatikai és infokommunikációs
ellátásánál” című projekt (a  továbbiakban: projekt) támogatásának növelésével az  Uniós fejlesztések fejezetbe
tartozó fejezeti kezelésű előirányzatok felhasználásának rendjéről szóló 549/2013. (XII. 30.) Korm. rendelet 6.  §
(1)  bekezdés b)  pontja alapján a  Magyarország 2017. évi központi költségvetéséről szóló 2016. évi XC. törvény
1.  melléklet XIX. Uniós fejlesztések fejezet, 2. Fejezeti kezelésű előirányzatok cím, 9. 2014–2020 közötti kohéziós
politikai operatív programok alcím, 7. Közigazgatás- és Közszolgáltatás Fejlesztési OP (KÖFOP) jogcímcsoport
terhére az 1. melléklet szerint,
2. felhívja a  Miniszterelnökséget vezető minisztert, hogy gondoskodjon a  projekt támogatási szerződésének
módosításáról az 1. melléklet szerint,
Felelős: Miniszterelnökséget vezető miniszter
Határidő: azonnal 3. felhívja a  Miniszterelnökséget vezető minisztert, hogy vizsgálja meg a  Közigazgatás- és Közszolgáltatás-fejlesztés
Operatív Program végrehajtásának előrehaladását – különös tekintettel a technikai segítségnyújtásra meghatározott
keretek mértékére –, és az  igények függvényében tegyen javaslatot a  technikai segítségnyújtás prioritáson belüli,
vagy esetlegesen az  operatív programok közötti forrás-átcsoportosításra, valamint forrás-átcsoportosítási javaslat
függvényében szükség esetén kezdeményezze az érintett operatív programok módosítását.
Felelős: Miniszterelnökséget vezető miniszter
Határidő: 2017. április 30.
Orbán Viktor s. k.,
 miniszterelnök


text:
374/2014. (XII. 31.) Korm. rendelete a részarány földkiadás során keletkezett osztatlan közös tulajdon megszüntetésének részletes szabályairól.
A Kormány a  földrendező és a  földkiadó bizottságokról szóló 1993. évi II. törvény 15.  §-ában kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket rendeli el:
I. FEJEZET
A RÉSZARÁNY FÖLDKIADÁS SORÁN KELETKEZETT OSZTATLAN KÖZÖS TULAJDON MEGSZÜNTETÉSÉRE
VONATKOZÓ SZABÁLYOK
1. Általános szabályok 1. § (1) A  járási földhivatal (a  továbbiakban: földhivatal) a  földrendező és a  földkiadó bizottságokról szóló 1993. évi II.
törvény (a  továbbiakban: Fkbt.) 12/F.  § (1)  bekezdésében meghatározott határidőn túl benyújtott kérelmeket
elutasítja.
(2) Az  osztatlan közös tulajdon megszüntetésére vonatkozó kérelmekkel érintett földrészletekről a  járási földhivatal
tájékoztatót tesz közzé, amelyet megküld a Nemzeti Kataszteri Program Nonprofit Kft. részére. A Nemzeti Kataszteri
Program Nonprofit Kft. a  Földművelésügyi Minisztériummal kötött támogatási szerződés alapján vesz részt
a  részarány földkiadás során keletkezett osztatlan közös tulajdon megszüntetésének eljárásában. A  tájékoztató
tartalmazza
a) a földhivatal megnevezését és székhelyét,
b) a  földhivatal illetékességi területén található települések nevét, valamint azt, hogy a  kisorsolt települési
sorrendben a település milyen sorszámmal szerepel,
c) az eljárással érintett soron következő település nevét és sorszámát,
d) a kérelemmel érintett földrészletek helyrajzi számát a teljesítés sorrendjében,
e) a  kérelemmel érintett földrészletek esetében a  kérelmezők tájékoztatását arról, hogy az  érintettek hol és
mikor tekinthetnek be az ügy irataiba, valamint
f ) a megosztási eljárás alapjául szolgáló hatályos jogszabályok megjelölését.
(3) A  (2)  bekezdés szerinti tájékoztatót a  földhivatal székhelyén, a  földrészlet fekvése szerinti települési (fővárosban
a kerületi) önkormányzat polgármesteri hivatala, a fővárosban a Fővárosi Önkormányzat által közvetlenül igazgatott
terület tekintetében a  főpolgármesteri hivatal hirdetőtábláján, valamint a  fővárosi és megyei kormányhivatal
honlapján – a tájékoztató közzétételének napjától számított – 90 napra kell közzétenni. Azon települések esetében,
amelyek közös önkormányzati hivatalt tartanak fenn, a  tájékoztatót a  közös önkormányzati hivatalban és a  közös
önkormányzati hivatalhoz tartozó önkormányzatnál is közzé kell tenni. A  tájékoztató közzétételének napja
a hirdetménynek a földhivatal hirdetőtábláján való kifüggesztés napja.
(4) E  rendelet alkalmazásában kérelmezőnek az  Fkbt. 12/F.  § (1)  bekezdésében meghatározott határidőn belül
kérelmet benyújtó tulajdonostársat kell tekinteni. Ha az  e  rendelet hatálybalépésének időpontjáig, vagy azt
követően a kérelmező tulajdoni hányada más személyre került átruházásra vagy átszállásra, a megosztási eljárásban
az ingatlan-nyilvántartás szerinti tulajdonost kell kérelmezőnek tekinteni (a továbbiakban: jogutód).
(5) Ha a tulajdoni hányad már a jogutód tulajdonában (vagyonkezelésében) van – ha ez korábban nem történt meg –
15 napos határidő tűzésével nyilatkoztatni kell arról, hogy jogutódként fenntartja-e a kérelmet.
(6) Ha a  jogutód az (5) bekezdés szerint nem nyilatkozik, vagy a  jogutód az  ingatlan-nyilvántartásból nem állapítható
meg, akkor a  közigazgatási hatósági eljárás és szolgáltatás általános szabályairól szóló törvény rendelkezései
az irányadók.
2. § (1) Egy adott földrészlet vonatkozásában az osztatlan közös tulajdon megszüntetésére irányuló eljárás (a továbbiakban:
megosztási eljárás) olyan egyesített eljárás, amely a következő sorrendben magába foglalja
a) a  megosztási eljárás előkészítése érdekében a  mezőgazdászi helyszínelést és a  keretmérést, valamint
a keretmérés vizsgálatát,
b) – szükség esetén – a  felmérési, térképezési vagy területszámítási hiba kijavítására irányuló eljárást, és ezzel
összefüggésben a földrészlet adataiban bekövetkező változásnak az ingatlan-nyilvántartásban történő soron
kívüli átvezetésére irányuló eljárást,
c) a  földrészlet természetbeni állapotának az  ingatlan-nyilvántartásban szereplő adatoktól való eltérése
esetén a  földminősítési eljárást, és ezzel összefüggésben a  földrészlet adataiban bekövetkező változásnak
az ingatlan-nyilvántartásban történő soron kívüli átvezetésére irányuló eljárást,
d) a megosztás kiindulási helyét és irányát meghatározó eljárást,
e) a  kiosztás sorrendjének megállapítására irányuló eljárást, amely lehet egyezség befogadása vagy az  Fkbt.
12/H. §-a szerinti sorsolás,
f ) az  egyezség, vagy sorsolás eredménye alapján elkészített változási munkarészek soron kívüli vizsgálatára,
záradékolására irányuló eljárást, és
g) a  földrészlet adataiban, továbbá a  bejegyzett jogok és feljegyzett tények vonatkozásában a  megosztással
bekövetkező változásnak az  ingatlan-nyilvántartásban történő soron kívüli átvezetésére irányuló eljárást
(a továbbiakban: változásátvezetési eljárás).
(2) E rendelet alkalmazásában az (1) bekezdés b), c) és g) pontja szerinti, a változás ingatlan-nyilvántartásban történő
átvezetésére irányuló eljárást, valamint az  (1)  bekezdés d)  pont szerinti eljárást, akkor kell jogerősen lezárultnak
tekinteni, ha az ügy érdemében hozott határozat
a) ellen a jogosultak részéről az arra nyitva álló határidőn belül fellebbezés nem került benyújtásra,
b) elleni fellebbezési jogáról valamennyi jogosult írásban lemondott,
c) ellen benyújtott fellebbezést a  fővárosi és megyei kormányhivatal földhivatala (a  továbbiakban: megyei
földhivatal) elutasította, a  fellebbezés elbírálásának eredményeként született határozatot megváltoztatta,
illetve az eljárást megszüntette, vagy
d) ellen benyújtott fellebbezést,
da) a fellebbezési határidő leteltét megelőzően visszavonták és más jogosult részéről újabb fellebbezés
nem került benyújtásra, vagy
db) a fellebbezési határidő leteltét követően visszavonták,
e) bírósági felülvizsgálatára nem nyújtottak be kérelmet, vagy az annak alapján indult bírósági eljárás jogerősen
lezárult.
3. § (1) A megosztási eljárásokat – a 13. §-ban meghatározott esetet kivéve – az 1. § (2) bekezdése szerinti tájékoztatóban
közzétett települési sorrend figyelembevételével, a  kérelemmel érintett földrészletek helyrajzi számainak növekvő
sorrendjében kell megkezdeni, oly módon, hogy azok a  földrészletek, amelyekben az  állam tulajdoni hányaddal
rendelkezik, adott településen belül megelőzik azokat a  földrészleteket, melyekben az  állam nem tulajdonos
(a továbbiakban: teljesítési sorrend).
(2) Az egyes járási földhivatalok illetékességi területéhez tartozó települések másik földhivatal illetékességi területéhez
kerülése, valamint települések egyesülése vagy szétválása esetén a  településenkénti sorrendet az  alábbiak szerint
kell meghatározni:
a) az  átcsatolt, egyesült vagy szétvált településeket a  meglévő sorrendbe – sorszám szerinti helyükre – kell
beilleszteni,
b) az  azonos sorszámú településeket ABC szerinti sorrendbe kell rendezni, majd 1-től kezdődően
újrasorszámozni,
c) ha nincsenek azonos sorszámok, azonban a sorszámozás nem folytonos, a településeket 1-től kezdődően újra
kell sorszámozni.
 (3) Az új sorrend vonatkozásában az 1. § (2) bekezdése szerint kell eljárni.
4. § (1) A megosztási eljárásban a földhivatal feladata:
a) a kérelmek, egyezséget tartalmazó okiratok összesítése és nyilvántartása,
b) a teljesítési sorrend megállapítása,
c) a  kérelemmel érintett földrészletek összes tulajdonosának a  7.  §-ban foglaltak szerinti értesítése az  eljárás
megindításáról és a további értesítések módjáról,
d) a 25. §-ban meghatározott soron kívüli eljárás lefolytatása,
e) a 6. § (3) bekezdésében foglalt adatszolgáltatás a Nemzeti Kataszteri Program Nonprofit Kft. részére,
f ) a  megosztási eljárással összefüggő feladatok ellátásához szükséges adatok szolgáltatása a  nyertes jogi
szolgáltató és földmérő vállalkozó vagy vállalkozás (a  továbbiakban: földmérő) kiválasztásáról szóló 6.  §
(4) bekezdése szerinti adatszolgáltatás időpontját követő 8. napig, mely adatszolgáltatás kiterjed
fa) a jogi szolgáltató és a földmérő részére: különösen a kérelmek digitális másolata, vagy az Fkbt. 9/C. §
(1) bekezdése szerinti sorsolási jegyzőkönyv, ingatlan-nyilvántartási adatok, földmérési munkarészek
szolgáltatására,
fb) a  jogi szolgáltató részére ezen felül a  földhasználati nyilvántartásból a használatba adó tulajdonos
tulajdoni lapon szereplő természetes személyazonosító adatait és a  használó azonosítást és
elérhetőséget segítő adatai, a  használati megosztásról szóló megállapodás digitális másolata
szolgáltatására,
g) a  földrészlet természetbeni állapotának az  ingatlan-nyilvántartásban szereplő adatokkal való
összehasonlítása céljából végzett helyszíni szemle lefolytatása (a továbbiakban: mezőgazdászi helyszínelés),
ha szükséges a művelési ág változásának átvezetése,
h) a 2. § (1) bekezdése szerinti eljárások lefolytatása, ide nem értve a keretmérést,
i) a megosztási munkarészek vizsgálatára az ingatlan-nyilvántartási célú földmérési és térképészeti tevékenység
részletes szabályairól szóló miniszteri rendelet (a továbbiakban: R.) előírásai szerint,
j) részvétel az Fkbt. 12/H. § (2) bekezdésében meghatározott sorsolási bizottság munkájában,
k) a 20. §-ban és a 21. §-ban meghatározott egyezség esetén befogadó nyilatkozat kiállítása és közlése,
l) a pénzügyi teljesítéshez szükséges igazolások kiadása,
m) az 1. § (2) bekezdése szerinti tájékoztató honlapon és hirdetőtáblán való közzététele.
(2) A megosztási eljárásban – a 25. §-ban meghatározott soron kívüli eljárás kivételével – a Nemzeti Kataszteri Program
Nonprofit Kft. feladata
a) a földhivatal tájékoztatása a c ) pont szerinti eljárás megindításáról,
b) együttműködési megállapodás megkötése az érintett kormányhivatalokkal,
c) a földmérő és a jogi szolgáltató kiválasztása,
d) a  (3) és (4)  bekezdésben meghatározott feladatokra a  földmérővel és a  jogi szolgáltatóval a  szerződés
megkötése,
e) a nyertes jogi szolgáltató és földmérő kiválasztásáról szóló tájékoztató megküldése a megyei földhivatalnak,
f ) az eljárásban résztvevő földhivatal, földmérő és jogi szolgáltató közötti együttműködés koordinálása,
g) a teljesítés folyamatos nyomon követése.
(3) Földmérői feladatnak minősül különösen:
a) a keretmérés,
b) az egyeztetés,
ba) az  illetékes fővárosi és megyei kormányhivatal közlekedési felügyelőségével, olyan utak kialakítása
esetén, amelyek elsőrendű célja a  mezőgazdasági termelés szállítási és közlekedési feladatainak
kiszolgálása, továbbá feltételeinek megteremtése (a továbbiakban: szántóföldi műveleti út),
bb) az  önkormányzattal belterületi megosztás esetén, a  helyi építési szabályzat előírásainak
követelményeiről,
c) a  telekalakításról szóló miniszteri rendelet (a  továbbiakban: miniszteri rendelet) előírásainak
figyelembevétele,
d) közreműködés az  egyeztető tárgyaláson, valamint a  sorsolási bizottság munkájában, az  osztóprogram
segítségével megosztási térképvázlat elkészítése és kinyomtatása,
e) az  értékarányos megosztás végrehajtása, beleértve a  visszamaradó földrészletben maradó tulajdonosok
változott tulajdoni arányainak meghatározását,
f ) az  ingatlan-nyilvántartási átvezetéshez szükséges, változási munkarészek – ideértve a  művelési ág változás
átvezetéséhez szükséges munkarészeket is – elkészítése és azok átadása a  földhivatal, illetve a 15. §-ban és
a 16. §-ban meghatározott egyezség esetén a jogi szolgáltató részére,
g) az  új földrészletek kitűzésének végrehajtása, tulajdonosok részére történő helyszíni bemutatása és
dokumentálása, továbbá a helyszíni bemutatásról szóló jegyzőkönyv és földmérési dokumentáció készítése
és átadása a földhivatal részére.
(4) A megosztási eljárásban jogi szolgáltatói feladatnak minősül különösen:
a) az egyezség létrehozásának előkészítése, tulajdonosok értesítése, egyezségen való részvétel hiánya esetére
képviseletről való tájékoztatás,
b) az egyezségi tárgyalás megtartása,
c) az  uniós állami támogatás visszatéríttetésére vonatkozó eljárás fennállásával kapcsolatos nyilatkozatok
beszerzése,
d) a kérelem fenntartásával kapcsolatos nyilatkozatok beszerzése,
e) az ingatlan-nyilvántartási átvezetésre alkalmas egyezségi okirat szerkesztése,
f ) a 15. §-ban és a 16. §-ban meghatározott egyezség esetén a jogi képviselet ellátása az ingatlan-nyilvántartási
eljárásban,
g) a sorsolás megszervezésével, lebonyolításával kapcsolatos adminisztratív feladatok ellátása,
h) a  sorsolási bizottság munkájában való részvétel, a  sorsolás során jogi tanácsadás valamint a  sorsolási
jegyzőkönyv vezetésének és elkészítésének biztosítása,
i) az ingatlan-nyilvántartási átvezetésre alkalmas sorsolási megállapodási okirat szerkesztése.
2. A megosztás szabályai 5. § A megosztási eljárással érintett földrészleteket az  R., a  miniszteri rendelet, valamint a  földrészlet természetbeni
állapotának az  ingatlan-nyilvántartásban szereplő adatoktól való eltérése esetén a  földminősítés részletes
szabályairól szóló 105/1999. (XII. 22.) FVM rendelet előírásai szerint kell előkészíteni.
6. § (1) Az  eljárás megindítását megelőzően a  Nemzeti Kataszteri Program Nonprofit Kft. tájékoztatja a  földhivatalt
az illetékességi területét érintően a megosztási eljárásba bevonandó földrészletek számáról.
(2) A  földhivatal ezt követően meghatározza a  megosztási eljárásba bevonandó földrészleteket, és azokról 8 napon
belül adatot szolgáltat a Nemzeti Kataszteri Program Nonprofit Kft. részére. A földhivatali adatszolgáltatást követően
ezekre a földrészletekre soron kívüli kérelmet már nem lehet befogadni.
(3) A földhivatal a Nemzeti Kataszteri Program Nonprofit Kft. részére adatot szolgáltat a jogi szolgáltató és a földmérő
kiválasztásához, amely tartalmazza:
a) a település nevét, a települési sorszámot az 1. § (2) bekezdés b) pontja szerinti sorrendben,
b) a fekvést,
c) a helyrajzi számokat az 1. § (2) bekezdés d) pontja szerinti sorrendben,
d) az érintett földrészletek területét,
e) a tulajdonosok számát,
f ) a kérelmet benyújtók számát,
g) a kérelmezőnkénti összesített tulajdoni hányadot,
h) az állami tulajdon megjelölését,
i) a perfeljegyzés darabszámát,
j) a terhek darabszámát,
k) a széljegyek darabszámát.
(4) A  Nemzeti Kataszteri Program Nonprofit Kft. a  nyertes jogi szolgáltatóval és földmérővel való szerződéskötést
követő 8 napon belül írásban értesíti a földhivatalt a jogi szolgáltató és a földmérő személyéről.
7. § A földhivatal a  jogi szolgáltató és a  földmérő részére történő, a  4.  § (1)  bekezdés f )  pontja szerinti
adatszolgáltatásával egy időben a  kérelmet benyújtó tulajdonosokat postai úton, a  kérelmet be nem nyújtó
tulajdonosokat hirdetményi úton értesíti a  földrészlet megosztásának megkezdéséről, a nyertes jogi szolgáltatóról
és földmérőről és a további értesítések módjáról.
8. § (1) A  megosztási eljárás előkészítése mezőgazdászi helyszínelésből és a  keretmérésből áll. A  keretmérés során
a helyszíni állapot műszaki felmérésére kerül sor. A mezőgazdászi helyszínelésről és a keretmérésről a kérelmezőket
előzetesen nem kell értesíteni. A mezőgazdászi helyszínelésről és a keretmérésről jegyzőkönyvet kell felvenni.
(2) A mezőgazdászi helyszínelés végrehajtásához négy évnél nem régebben készített, legalább 50 cm terepi felbontású,
a  keretmérés végrehajtásához két évnél nem régebben, lombtalan időszakban készített, belterületen legalább
10 cm – ± 18 cm geometriai pontosságú –, külterületen legalább 20 cm terepi felbontású – ± 40 cm geometriai
pontosságú –, az állami digitális távérzékelési adatbázisban tárolt adatok is felhasználhatók.
(3) A  keretmérésről készült jegyzőkönyvet és a  mérésről készített mérési vázlatot az  R. szerinti tartalommal,
a keretmérést követően 8 napon belül át kell adni a  földhivatalnak. Az átadott munkarészeket a  földhivatal soron
kívül vizsgálja.
(4) Ha a  megosztást olyan földrészleten kell elvégezni, ami egy korábbi megosztási eljárás eredményeként, mint
visszamaradó földrészlet keletkezett, a mezőgazdászi helyszínelést és a keretmérést ismét el kell végezni.
(5) Ha a  keretmérés eredménye az  R.-ben foglalt tűréshatáron túl eltér az  ingatlan-nyilvántartási állapottól, és
az  felmérési, térképezési vagy területszámítási hibából adódik, a  földhivatal a  változást soron kívül átvezeti
az ingatlan-nyilvántartásban.
9. § (1) Ha az  adott földrészleten belül az  erdőről, az  erdő védelméről és az  erdőgazdálkodásról szóló törvény
(a  továbbiakban: Evt.) hatálya alá tartozó erdő található, ide nem értve a  külterületen lévő fásítást, azt önálló
földrészletté kell alakítani. E  földrészletek az  önálló földrészletté alakítást megelőzővel egyező arányban továbbra
is a  tulajdonostársak osztatlan közös tulajdonában maradnak, kivéve, ha a  tulajdonosok ettől eltérő tulajdoni
arányokra teljes körű egyezséget kötnek.
(2) Ha az  ingatlan-nyilvántartásban erdő művelési ágban nyilvántartott terület található, ami az  Evt. alkalmazásában
nem minősül erdőnek, az önálló földrészletté alakítás előtt nyilatkozattétel céljából a földhivatal megkeresi a megyei
kormányhivatal erdészeti igazgatóságát.
(3) Ha a  természetben az  ingatlan-nyilvántartási térképen nem ábrázolt árok, csatorna, út vagy egyéb művelés alól
kivett területnek minősülő területrész, illetve halastó található és az nem felmérési, térképezési vagy területszámítási
hibából adódik, azok önálló földrészletté alakítását egyedileg kell vizsgálni. A  szükséges földvédelmi eljárásokat
hivatalból kell lefolytatni.
(4) Az  (1) és a  (3)  bekezdésben meghatározott esetekben az  önálló földrészletté alakításról valamint az  Fkbt. 12/G.  §
(2) bekezdésében maghatározott megközelíthetőségről a 11. § (1) bekezdése szerinti határozatban kell rendelkezni.
(5) Ha a kérelemmel érintett földrészlet kisajátítás miatt több részre került megosztásra és a megosztás előtti tulajdoni
arányok a megosztás után is azonosak a megosztott földrészletekben, akkor a megosztott földrészletek megosztási
eljárását egy eljárásban kell lefolytatni.
10. § A megosztási eljárás akkor folytatható le, ha
a) a földrészlet ingatlan-nyilvántartási és természetbeni állapota megegyezik, vagy
b) az a) pont szerinti feltétel teljesítéséhez szükséges adatváltozás ingatlan-nyilvántartási átvezetésére irányuló
eljárás jogerősen lezárult. 11. § (1) A földhivatal
a) a 10. § a) pontjában meghatározott esetben keretmérésről készült mérési vázlat földhivatali vizsgálatát,
b) a 10. § b) pontjában meghatározott esetben az adatváltozás ingatlan-nyilvántartási átvezetésének jogerőre
emelkedését
követő 15 napon belül meghatározza a megosztás kiindulási helyét és irányát.
(2) A megosztás kiindulási helyét és irányát az egy kérelemmel érintett földrészlet esetében a kérelmezővel egyeztetett
módon kell meghatározni.
(3) Ha a  kérelmező, vagy jogutódja a  mező- és erdőgazdasági földek forgalmáról szóló 2013. évi CXXII. törvény
szerinti tanya tulajdonosa a  szomszédos, részarány földkiadás során keletkezett osztatlan közös tulajdonban álló
földrészletben társtulajdonos, akkor a  megosztás kiindulási helyét és irányát úgy kell megállapítani, hogy a  tanya
tulajdonosára eső földterület a tanya mellé kerüljön kialakításra.
(4) Ha a  kérelmező a  kérelemében, vagy az  egyezségi tárgyaláson a  kérelmezők egyhangúlag az  osztás kiindulási
helyére és irányára vonatkozó javaslatot tettek, a  földhivatalnak a  javaslatban foglaltakra is figyelemmel
kell lenni, feltéve, hogy az  nem ellentétes az  Fkbt. 12/G.  § (2)  bekezdésében meghatározott szempontokkal.
A  megosztás kiindulási helyét és irányát megállapító határozatban rendelkezni kell az  új szántóföldi műveleti út
helyzetének kialakításával kapcsolatban szükség esetén a helyi önkormányzattal és az  illetékes fővárosi és megyei
kormányhivatal közlekedési felügyelőségével történő egyeztetés szükségességéről.
(5) A  megosztás kiindulási helyét és irányát megállapító jogerős határozat a  megosztási eljárás jogerős befejezéséig
hatályos. A  határozatot és a  jogerős határozatot a  földhivatal az  Fkbt. 12/G.  § (2)  bekezdésében meghatározott
módon közli. A  jogerős határozat közlésének napja a határozatnak a  földhivatal hirdetőtáblájára való kifüggesztés
napja.
(6) A megosztás kiindulási helyét és irányát megállapító jogerős határozat kifüggesztéséről a földhivatal haladéktalanul
értesíti a jogi szolgáltatót.
(7) A  megosztási eljárás a  megosztás kiindulási helyét és irányát megállapító határozat jogerőre emelkedése után
folytatható.
12. § (1) A  megosztást a  11.  § (1)  bekezdése szerinti határozat alapján, és – a  (2)  bekezdésben meghatározott eset
kivételével  – értékarányosan (a  tulajdoni hányadoknak megfelelő aranykorona értékek figyelembevételével)
kell elvégezni. Ha a  kérelmező tulajdoni hányada a  kérelem benyújtását követően változik, a  megosztást a  15.  §
(4)  bekezdésében meghatározott, az  egyezségi okirat benyújtására nyitva álló határidő lejártának időpontjában
az ingatlan-nyilvántartásban bejegyzett tulajdoni hányadra összevontan kell elvégezni.
(2) Az  ültetvénnyel betelepített és szőlő, gyümölcsös, fásított terület művelési ágban nyilvántartott földrészlet
esetében az értékarányos megosztástól való eltéréshez a kérelmezők hozzájárulása szükséges. Az eltérés nem járhat
a visszamaradó földrészlet tulajdonosai tulajdoni mértékének csökkenésével.
(3) A  kialakítandó új földrészletek megközelíthetőségéről az  Fkbt. 12.  § (4)  bekezdésének alkalmazásával kell
gondoskodni.
(4) A megosztás és kitűzés munkarészeit az R. szerint kell elkészíteni.
 (5) A változási vázrajzot alá kell írnia
a) egyezség esetén minden kérelmezőnek,
b) teljes körű egyezség esetén minden tulajdonosnak.
(6) Sorsolás esetén a változási vázrajzon a tulajdonosi aláírásokat a sorsolási jegyzőkönyv pótolja.
3. A soronkívüliségi kérelem 13. § (1) A 3. §-ban meghatározott teljesítési sorrendtől való eltérés iránti kérelem (a továbbiakban: soronkívüliségi kérelem)
alapján indult eljárásra az e §-ban foglalt eltérésekkel e rendelet előírásait kell alkalmazni.
(2) Az  adott település vonatkozásában az  egyes földrészletek soron kívüli megosztási eljárásának egymáshoz
viszonyított sorrendjét a  soronkívüliségi kérelmek földhivatalhoz való benyújtásának időpontja határozza meg.
Az  azonos napon benyújtott soronkívüliségi kérelmek közötti sorrendet a  soronkívüliségi kérelemmel érintett
földrészletek helyrajzi számainak növekvő sorrendje határozza meg.
(3) Soronkívüliségi kérelmet a  6.  § (2)  bekezdésben meghatározott adatszolgáltatás megküldéséig lehet benyújtani,
a már korábban benyújtott megosztási kérelemre való hivatkozással, külön kérelemben.
(4) A soronkívüliségi kérelem tartalmazza
a) a magánszemély kérelmező természetes személyazonosító adatait és lakcímét vagy értesítési címét,
b) gazdálkodó szervezet kérelmező megnevezését, székhelyét (telephelyét), statisztikai számjelét, a gazdálkodó
szervezet képviseletében eljáró személy családi- és utónevét, lakcímét,
c) az érintett földrészlet fekvése szerinti település nevét, helyrajzi számát,
d) a kérelmező nyilatkozatát arra vonatkozóan, hogy az Fkbt. 12/F. § (4) bekezdése szerint vállalja a megosztási
eljárás költségének megfizetését.
 (5) A  földhivatal a  kérelem benyújtásától számított 15 napon belül a  25.  §-ban meghatározott módon végzésben
állapítja meg a  soronkívüliségi kérelemmel érintett földrészletek megosztási eljárásának számított költségét, és
a  fizetési határidőt. A  fizetési határidő elmulasztása esetén a  földhivatal a  soronkívüliségi kérelmet a  határidő
elmulasztásától számított 15 napon belül végzéssel elutasítja, ennek hiányában a  soronkívüliségi kérelmet
elfogadottnak kell tekinteni. A  fizetési határidő elmulasztása esetén igazolási kérelmet az  elutasító végzés
kézhezvételétől számított 8 napon belül lehet előterjeszteni.
(6) A  soron kívüli eljárásban a  jogi szolgáltató feladatait a  kérelmező által megbízott jogi képviselő, a  földmérő
feladatait a kérelmező által megbízott földmérő látja el.
(7) A soronkívüliségi kérelem visszavonására nincs lehetőség.
 (8) Az egyezség kialakítására és a sorsolás lefolytatására, továbbá a kitűzésre és a változási vázrajz záradékolásra történő
benyújtására vonatkozó eljárási határidő elmulasztása esetén a  földhivatal a  határidő elmulasztásától számított
5 napon belül póthatáridő megadásával felhívja a soron kívüli kérelem előterjesztőjét a benyújtási kötelezettségre
azzal, hogy az újabb határidő elmulasztása esetén a soronkívüliségi kérelmet a határidő elmulasztásától számított 5
napon belül végzéssel elutasítja. Ebben az esetben a 23. §-ban meghatározott és megfizetett díjak visszafizetésére
nincs mód.
4. Az egyezség szabályai 14. § E rendelet előírásait a kérelmezők közötti egyezség fennállása esetén a 15. §-ban és a 16. §-ban foglalt eltérésekkel
kell alkalmazni.
15. § (1) A  kérelmezők a  kiosztási sorrend egymás közötti meghatározására egyezséget köthetnek. Az  egyezséget
közokiratba vagy ügyvéd által ellenjegyzett magánokiratba kell foglalni (a  továbbiakban: egyezségi okirat).
Az  egyezségi okiratnak tartalmaznia kell az  egyezségben résztvevő kérelmezők arra vonatkozó egybehangzó
nyilatkozatát, hogy a 11. § (1) bekezdése szerinti határozatban foglaltaknak megfelelően határozzák meg a tulajdoni
hányaduknak megfelelő terület egymás közötti kiosztási rendjét, és ennek megfelelően készíttetik el a  változási
munkarészeket, valamint az ingatlan-nyilvántartási bejegyzésre irányuló megállapodást.
(2) A  jogi szolgáltatónak, a  6.  §-ban meghatározott tájékoztató megküldését követően, a  kérelmezők és a  földmérő
összehívásával meg kell kísérelnie az  egyezség létrehozását. Az  első egyezségi tárgyalást a  11.  § (1)  bekezdésben
meghatározott határozat meghozatala előtt kell megtartani. A  tárgyalásról jegyzőkönyvet kell készíteni.
Amennyiben a  jegyzőkönyv a  megosztás kiindulási helyére és irányára vonatkozó javaslatot, vagy teljes körű
egyezségre irányuló döntést tartalmaz, a jogi szolgáltató – a tárgyalás napját követő – 8 napon belül megküldi azt
a földhivatal részére.
(3) Az egyezségi tárgyalás helyszínét a földhivatal illetékességi területén kell kijelölni.
 (4) Az egyezségi okiratnak a földhivatalhoz való benyújtására a 11. § (1) bekezdésben meghatározott jogerős határozat
közlését követő naptól, legfeljebb a sorsolás napját megelőző 5. nap végéig van lehetőség, ezt követően egyezség
nem köthető.
(5) Az egyezségi meghívóban ismertetni kell:
a) a földrészlet helyrajzi számát, területnagyságát, művelési ágát, aranykorona értékét,
b) az ingatlan-nyilvántartásba bejegyzett jogokat és feljegyzett tényeket,
c) a földhasználati nyilvántartásba a földrészletet érintően bejegyzett földhasználat jogcímét, a földhasználattal
érintett területnagyságot és a földhasználat időtartamát,
d) a kérelmező tulajdonosok nevét és a 12. § (1) bekezdés szerint az őket megillető tulajdoni hányadot,
e) a  9.  §-ban foglaltak alapján az  eljárás hatálya alól kiveendő és továbbra is közös tulajdonban maradó
területeket,
f ) a megközelíthetőséghez szükséges új szántóföldi műveleti út tervezett helyét, valamint ennek aranykoronaváltozási vonzatát, lehetőségét,
g) az egyezség megkötésének jellemzőit,
h) a megosztási eljárás részét képező további eljárásokat (megosztás, kitűzés, bemutatás, ingatlan-nyilvántartási
átvezetés), és
i) az Fkbt. 12/K. §-ában foglaltakat.
(6) Az egyezségi meghívóban az alábbiakra kell felhívni a kérelmezők figyelmét:
a) az  egyezséget, illetve teljes körű egyezséget tartalmazó okirat benyújtására a  (4)  bekezdésben
meghatározott időpontig, a  21.  § (1)  bekezdése szerinti sorsolási megállapodás létrehozására, a  sorsolás
megkezdéséig – a sorsolás helyszínén is – van lehetőség,
b) az  egyezség, illetve teljes körű egyezség, valamint sorsolási megállapodás megkötésének részletes
tartalmára,
c) a jogutódlás igazolására,
d) arra, hogy a  megosztási eljárás nem szünteti meg a  fennálló földhasználati szerződést, de a  mező és
erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről
és átmeneti szabályokról szóló 2013. évi CCXII. törvény 60.  § (1)  bekezdése szerinti esetben és módon
a haszonbérleti szerződés felmondható,
e) az  újonnan kialakítandó földrészlet új helyrajzi száma, területi változása miatt a  földhasználati szerződés
módosul, ezért javasolt gondoskodni a földhasználati szerződés módosításáról és földhivatali bejelentéséről,
f ) arra a  tényre, hogy az  újonnan kialakítandó földrészletek területe az  Fkbt. 9/C.  § (6)  bekezdésében
meghatározott területi minimumnál nem lehet kisebb és ez  a  kérelmezők közül kit érinthet, valamint,
belterület esetén a  helyi építési szabályzattal és a  településszerkezeti tervvel összhangban kell azokat
kialakítani,
g) a Polgári Törvénykönyvről szóló 2013. évi V. törvényben foglalt jogalap nélküli gazdagodás szabályai szerinti
megtérítési kötelezettségre.
(7) A  jogi szolgáltatónak az  egyezségi tárgyalás lezárultát megelőzően ki kell kérnie a  kérelmező tulajdonostársak
nyilatkozatát a kérelem fenntartására vonatkozóan. Az egyezségi tárgyaláson meg nem jelent kérelmezőt úgy kell
tekinteni, mint aki fenntartja a kérelmét. A kérelem az eljárás következő szakaszaiban nem vonható vissza.
(8) Ha a kérelmező a 4. § (4) bekezdés c) pontja szerinti nyilatkozatot nem teszi meg, vagy visszatéríttetési eljárás alatt
áll, kérelmét visszavontnak kell tekinteni.
(9) A  kérelmüket visszavonó tulajdonostársak tulajdoni hányadát összevontan, az  Fkbt. 12/H.  § (8)  bekezdésében
meghatározott visszamaradó földrészlettől külön, új önálló földrészletként kell kimérni.
(10) Egy kérelmező esetén a  jogi szolgáltatónak ki kell kérnie a  kérelmező tulajdonos nyilatkozatát arról is, hogy
szándékozik-e teljes körű egyezséget kötni. A teljes körű egyezség kialakításának szándéka a teljes körű egyezség
kialakítására vonatkozó határidő alatt bármikor visszavonható.
(11) A  jogi szolgáltató írásban tájékoztatja a  földhivatalt a visszavont kérelmekről. Amennyiben egy érintett földrészlet
esetében az összes kérelmet visszavonták, az eljárást a (9) bekezdés szerint kell lefolytatni.
(12) A  tartalmi és alaki követelményeknek megfelelő egyezségről a  földhivatal befogadó nyilatkozatot állít ki, amely
azt igazolja, hogy a  megosztási eljárás a  továbbiakban az  egyezség szabályai szerint folytatható. A  befogadó
nyilatkozatot – legkésőbb a  sorsolás napjáig – a  földhivatal a  jogi szolgáltató útján közli az  egyezséget benyújtó
kérelmezőkkel.
(13) Ha a befogadott egyezségi okirat mellékleteként a kérelmezők a megosztás kiindulási helyére és irányára javaslatot
tesznek és az nem ellentétes az Fkbt. 12/G. § (2) bekezdésében meghatározott szempontokkal, a földhivatal a 11. §
(1) bekezdésében meghozott határozatát a javaslat szerint módosítja.
(14) A  késedelmesen benyújtott (1)  bekezdés szerinti egyezséget tartalmazó okirat esetében, valamint
a  (12)  bekezdésben meghatározott befogadó nyilatkozat hiányában a  megosztási eljárás a  2.  § (1)  bekezdés
e)–g) pontjában meghatározott eljárásokkal folytatódik, és fejeződik be.
(15) Ha a  határidőben benyújtott egyezségi okirat az  (1)  bekezdésben meghatározott tartalmi és alaki
követelményeknek megfelel, az Fkbt. 12/H. §-a szerinti sorsolás nem kerül lefolytatásra, valamint a 22. § és a 23. §
szerinti eljárás az  egyezségi okirat, és az  ahhoz csatolt mellékletek alapján, a  (16)  bekezdésben meghatározott
eltérésekkel kerül lefolytatásra.
(16) A változásátvezetési eljárás – az ingatlan-nyilvántartási jogszabályoknak megfelelő – erre irányuló önálló kérelem és
okiratok (változási vázrajz és egyezségi okirat) alapján indul.
(17) A megosztást a 11. § (1) bekezdése szerinti határozat alapján, és az egyezség tartalma szerint kell elvégezni.
 (18) Egy kérelmező esetén a kérelmet kell a bejegyzés alapjául szolgáló okiratnak tekinteni.
16. § (1) A kérelmezők egyezséget köthetnek a kérelmet elő nem terjesztő tulajdonostársakkal is (a továbbiakban: teljes körű
egyezség). A teljes körű egyezségre – a (3) és (4) bekezdésben meghatározott kivétellel – az egyezségre vonatkozó
szabályokat kell alkalmazni.
(2) Ha a  tulajdonostársak között használati megosztásról szóló megállapodás fennáll, akkor, az  Fkbt. 12/J.  §-ában
foglaltak szerint kell eljárni.
(3) Teljes körű egyezség esetén a földhivatal a 11. § (1) bekezdés szerinti határozatot hatályon kívül helyezi.
 (4) Ha a  teljes körű egyezség a  9.  § (1) és (3)  bekezdésben meghatározott földrészletek tulajdonjogának változását
érintő megállapodást is tartalmaz, azt – ha más jogszabályi előírásba nem ütközik – a  teljes körű egyezségnek
megfelelően kell az ingatlan-nyilvántartásba bejegyezni.
5. A sorsolás végrehajtásának szabályai 17. § (1) A földrészlet – kérelmezők közötti – megosztásának sorrendjét egyezség hiányában sorsolással kell megállapítani.
 (2) A 11. § (1) bekezdése szerinti jogerős határozat közlése és a sorsolás megkezdése között legfeljebb 60 nap telhet el.
 (3) A sorsolást 3 tagú sorsolási bizottság folytatja le. A sorsolási bizottság elnöke a földhivatal, vagy a megyei földhivatal
alkalmazottja, egy tagja a jogi szolgáltató, másik tagja a földmérő.
 (4) A  sorsoláson a  kérelmező személyesen, vagy meghatalmazottja útján vehet részt. A  meghatalmazást közokiratba
vagy teljes bizonyító erejű magánokiratba kell foglalni. A távollét nem akadályozza meg a sorsolás lefolytatását és
igazolásnak sincs helye.
(5) A sorsolást a jogi szolgáltató szervezi meg. A sorsolás megszervezése magában foglalja a sorsolás tárgyi, technikai
feltételeinek megteremtését, valamint személyi feltételeinek és a sorsolás helyszínének a biztosítását is.
(6) A jogi szolgáltató a sorsolás napját és időpontját előzetesen egyezteti a földhivatallal és a földmérővel. A sorsolást
munkanapon 8 és 20 óra között lehet végezni. A  jogi szolgáltató a sorsolás helyszínéről és időpontjáról a sorsolás
napját megelőzően legalább 30 nappal korábban értesíti a  kérelmezőket, a  földhivatalt és a  földmérőt, továbbá
a sorsolás helyszínéről és időpontjáról az 1. § (2) és (3) bekezdésében meghatározott módon tájékoztatót tesz közzé.
A sorsolás helyszínét a 15. § (3) bekezdése szerint kell kijelölni.
(7) Az értesítésben ismertetni kell a sorsolás menetét és a megosztás módszerét.
 (8) Az értesítésben fel kell hívni a kérelmezők figyelmét arra, hogy
a) a sorsolás ellen az Fkbt. 12/H. § (3) bekezdésében meghatározott esetben kifogással lehet élni,
b) az  egyezséget, illetve teljes körű egyezséget tartalmazó okirat benyújtására a  15.  § (4)  bekezdésében
meghatározott időpontig, a  21.  § (1)  bekezdése szerinti sorsolási megállapodás létrehozására, a  sorsolás
megkezdéséig van lehetőség, továbbá
c) a (4) bekezdésben foglalt, meghatalmazásra vonatkozó szabályokra.
18. § A sorsolás megkezdése előtt a jogi szolgáltató
a) ismerteti a 15. § (5) bekezdésben és a 17. § (7) bekezdésben foglaltakat,
b) felhívja kérelmezők a figyelmét a 15. § (6) bekezdésében és a 17. § (8) bekezdésében foglaltakra,
c) megállapítja, hogy egyezség vagy sorsolási megállapodás létrehozására, és az  ezt tartalmazó okirat
benyújtására nem került sor, továbbá sorsolási megállapodás létrehozására a helyszínen sem került sor.
19. § (1) A sorsolásról a helyszínen jegyzőkönyvet kell készíteni, amely tartalmazza:
a) a sorsolás helyét és idejét,
b) a  sorsolási bizottság elnökének nevét és a  jegyzőkönyvvezető nevét, a  jogi szolgáltató és földmérő nevét,
székhelyét vagy irodájának székhelyét,
c) a földrészlet beazonosításához szükséges valamennyi azonosítót (település, helyrajzi szám),
d) a 15. § (6) bekezdés c) pontjában foglaltakat,
e) a sorsoláson elhangzott, a sorsolásra vonatkozó lényeges nyilatkozatokat és megállapításokat,
f ) a sorsolási megállapodások tényét és tartalmát,
g) a sorsolás eredménye szerinti kiosztási sorrendet,
h) mellékletként a jelenléti ívet, valamint a meghatalmazásokat tartalmazó okiratokat,
i) mellékletként az  osztóprogram segítségével a  földmérő által elkészített és kinyomtatott megosztási
térképvázlatot, melyen fel kell tüntetni a kialakítandó földrészletek – ideértve a betervezett utakat és a közös
tulajdonban maradó földrészleteket is – jegyzőkönyvben szereplő azonosítóit, határvonalait és a  kiosztott
földrészletek tulajdonosainak nevét,
j) az R. alapján elkészített területkimutatást,
k) azt a  bejegyzést, hogy a  jogi képviselő ismertette és a  jelenlévők tudomásul vették a  sorsolási
jegyzőkönyvben foglaltakat.
 (2) A  jegyzőkönyv oldalanként tartalmazza a  sorsolási bizottság elnökének és tagjainak a  kézjegyét, valamint
a jegyzőkönyv végén nyilvánvalóan azonosítható aláírásukat és a jogi szolgáltató ellenjegyzését.
 (3) A sorsolási jegyzőkönyv négy eredeti példányban készül.
 (4) A sorsolási jegyzőkönyvet a földhivatalnak soron kívül záradékkal kell ellátnia, ha a sorsolás lefolytatása ellen a 20. §
szerinti kifogás nem került benyújtásra, vagy a  benyújtott kifogást a  megyei földhivatal elutasította és a  sorsolás
eredményét a  megyei földhivatal helyben hagyta. A  záradék azt tanúsítja, hogy a  megosztási eljárás a  sorsolás
eredményének megfelelően folytatható.
(5) Záradékolás után a  sorsolási jegyzőkönyv két példánya a  földhivatalnál, egy példány a  jogi szolgáltatónál és egy
példány a földmérőnél kerül megőrzésre.
20. § (1) A sorsolás szabálytalan lebonyolítása ellen az Fkbt. 12/H. § (3) bekezdésében meghatározott esetben, az Fkbt. 9/C. §
(3) bekezdése szerint kifogással lehet élni, amelyet a megyei földhivatalnak címezve, a földhivatalnál kell benyújtani.
(2) A földhivatal a sorsolás ellen benyújtott kifogást a jegyzőkönyvvel, illetve annak mellékleteivel együtt 8 napon belül
a megyei földhivatalhoz továbbítja.
(3) A  megyei földhivatal a  sorsolási jegyzőkönyvben foglaltakra alapozva hozza meg döntését, szükség esetén
meghallgathatja a kifogás előterjesztőjét, a sorsolási bizottság tagjait, valamint más érintettet is. A meghallgatásról
jegyzőkönyvet kell készíteni.
(4) A kifogást az ügy összes iratának a megyei földhivatalhoz való érkezésétől számított 15 napon belül kell elbírálni.
A  megyei földhivatal a  kifogás elutasításával a  sorsolás eredményét helybenhagyhatja, vagy azt megsemmisíti és
ezzel egyidejűleg új sorsolás lefolytatására utasítja a sorsolási bizottságot.
21. § (1) A sorsolás megkezdéséig lehetőség van sorsolási megállapodást kötni. A sorsolási megállapodás irányulhat:
a) az önálló földrészlet osztatlan közös tulajdonként történő kiosztására, vagy
b) az önálló földrészletek kiosztási sorrendjének meghatározására.
(2) Az  (1)  bekezdés a)  pontjában meghatározott megállapodás alapján a  megállapodásban érintett kérelmezők
a tulajdoni hányaduk összevonásának eredményeként kialakítandó területnek önálló földrészletként, és az osztatlan
közös tulajdonukként való kiosztására vonatkozóan állapodnak meg. E  sorsolási megállapodásban érintett
kérelmezők egy néven (sorszámon) kerülnek sorsolásra.
(3) Az  (1)  bekezdés b)  pontjában meghatározott megállapodás alapján a  megállapodásban érintett kérelmezők
a  tulajdoni hányaduknak megfelelő terület önálló földrészletként történő kiosztásának a sorrendjében állapodnak
meg. E  sorsolási megállapodásban érintett kérelmezők is egy néven (sorszámon) kerülnek sorsolásra, de
a megosztás végrehajtása során az önálló földrészletek kiosztása a megállapodásnak megfelelő sorrendben történik.
(4) Tanya körüli földek kiadása a 11. § (3) bekezdésben foglaltak alapján történik.
 (5) Ha a  sorsolás során az  Fkbt. 9/C.  § (6)  bekezdésében meghatározott területi minimumot nem éri el a  kérelmező
tulajdoni hányadának megfelelő terület nagysága és az (1) bekezdés a) pontja szerinti megállapodást sem köt, akkor
a  kérelmezők tulajdoni hányadát új önálló osztatlan közös tulajdonban álló földrészletként, az  utolsó kiosztásra
került földrészletet követően kell kialakítani.
6. A kitűzés és bemutatás szabályai 22. § (1) A földmérő a földhivatali befogadó nyilatkozattal ellátott egyezségi okirat, vagy a záradékolt sorsolási jegyzőkönyv
alapján – annak kézhezvételétől számított 30 napon belül – elvégzi a  leosztott földrészletek kitűzését és
bemutatását a (2) bekezdésben foglaltak szerint.
(2) A  bemutatás időpontjáról a  földmérő az  eredeti földrészlet összes tulajdonosát közvetlenül, a  jogi szolgáltató
az 1. § (3) bekezdésében meghatározott hirdetményi, elektronikus hirdetményi úton, legkésőbb a bemutatás előtt
5 nappal értesíti azzal, hogy a távollét nem akadályozza meg a bemutatás lefolytatását, illetve, hogy a távolmaradás
esetén igazolásnak helye nincs, azonban meghatalmazás útján képviseltetheti magát. A  bemutatásról
jegyzőkönyvet kell felvenni, amelyet a helyszínen a földmérő és a megjelentek aláírásukkal látnak el. Az így elkészült
jegyzőkönyvet a földhivatali iratokhoz kell csatolni. A bemutatási jegyzőkönyv aláírása során előforduló kifogásokat
a földhivatal csak felmérési, térképezési vagy területszámítási hiba fennállásának esetén vizsgálja.
(3) A  megosztással kialakult földrészletekre a  már meglévő földmérési jelet a  földmérőnek a  földrészlet bemutatása
során az  érintett földrészlet tulajdonosának be kell mutatnia és azt át kell adnia. A  bemutatásról és az  átadásról
jegyzőkönyvet kell készíteni. A  bemutatási és átadási jegyzőkönyvben ki kell térni a  földmérési és térképészeti
tevékenységről szóló 2012. évi XLVI. törvény 27. § (2)–(6) bekezdésében foglaltakra.
(4) A földmérő a bemutatást követő 15 napon belül az ingatlan-nyilvántartási átvezetéshez szükséges munkarészeket,
a bemutatási jegyzőkönyvvel és a földmérési dokumentációval együtt benyújtja a földhivatalhoz.
(5) A földhivatal a vizsgálat és záradékolás során a változási vázrajz 11. § (1) bekezdésében meghatározott határozatnak
való megfelelőségét, a  leosztott földrészletek 12.  § (1)  bekezdésben meghatározottaknak, valamint az  egyezségi
okiratnak, illetve a sorsolási jegyzőkönyvnek való megfelelőségét is vizsgálja.
7. A változásátvezetési eljárás 23. § (1) A  változásvezetési eljárás – a  tulajdoni lap széljegyzésével – a  22.  § (5)  bekezdése szerinti záradékolást követő
munkanapon, a  záradékolt változási vázrajz, és egyezségi okirat vagy sorsolási jegyzőkönyv, annak mellékleteivel
vagy a 15. § (18) bekezdése szerinti kérelem alapján indul meg.
(2) Az  ingatlan-nyilvántartásba bejegyzett jogok és feljegyzett tények visszajegyzését az  Fkbt. 12/H.  § (5) és
(6) bekezdése alapján kell elvégezni.
(3) Az ingatlan-nyilvántartási bejegyzés jogcímeként az eredeti jogcímet kell feltüntetni.
 (4) Az  ingatlan-nyilvántartási bejegyzésről szóló határozatot és a  változási vázrajz másolatát a  földhivatal a  jogi
szolgáltató útján közli az ingatlan-nyilvántartásról szóló 1997. évi CXLI. törvény 52. § (3) bekezdése szerint.
8. A költségek viselése 24. § A megosztási eljárással kapcsolatban a  fővárosi és megyei kormányhivatalt kiinduló földrészletenként a  fejezeti
kezelésű előirányzatok kezelésének és felhasználásának szabályairól szóló, a földügyért felelős miniszter által kiadott
rendeletben meghatározott költségtérítés illeti meg.
25. § (1) A  soronkívüliségi kérelemmel érintett földrészlet megosztási eljárásának, az  eljárás megindulásáról
szóló értesítésnek, a  mezőgazdászi helyszínelésnek, a  keretmérés vizsgálatának, valamint az  osztásirány
meghatározásának összesen 32  500  forintos költségét a  soronkívüliségi kérelmet benyújtó kérelmező fizeti meg.
A költséget a földrészlet fekvése szerint területileg illetékes fővárosi és megyei kormányhivatal földhivatala fizetési
számlájára történő készpénz-átutalási megbízással, banki átutalással vagy a  földrészlet fekvése szerint területileg
illetékes földhivatal pénztárába történő készpénzbefizetéssel kell megfizetni.
(2) Soron kívüli eljárás esetén, egyezség hiányában a sorsolás megkezdéséig, a sorsolási bizottságban történő részvétel
6500 forintos költségét, is a  soronkívüliségi kérelmet benyújtó kérelmező előlegezi meg és viseli. Ha a  kérelmező
ez  utóbbi befizetést határidőre nem teljesíti, akkor a  földhivatal az  13.  § (4)  bekezdésében foglaltak megfelelő
alkalmazásával jár el. Az addig megfizetett költségek visszaigénylésére nincs mód.
(3) A soron kívüli eljárásban a földmérési és a  jogi szolgáltatási feladat ellátásáról a soronkívüliségi kérelmet benyújtó
kérelmező gondoskodik.
(4) A soron kívüli eljárásban a földmérési adatszolgáltatás és záradékolás díját a földmérő a földmérési és térképészeti
állami alapadatok igazgatási szolgáltatási díját szabályozó rendelet szerint fizeti meg. A  változás-átvezetés díját
a  soronkívüliségi kérelmet benyújtó kérelmező az  ingatlan-nyilvántartási eljárás igazgatási szolgáltatási díját
megállapító törvény alapján fizeti meg.
II. FEJEZET
A RÉSZARÁNY-TULAJDON ÖNÁLLÓ FÖLDRÉSZLETBEN TÖRTÉNŐ KIADÁSÁNAK SZABÁLYAI
26. § A részarány-tulajdon önálló földrészletben történő kiadására irányuló eljárás során az  I. Fejezet rendelkezéseit
az  e  fejezetben meghatározott eltérésekkel kell alkalmazni azzal, hogy a  kérelmező, illetve a  tulajdonostárs alatt
a  részarány-tulajdonost kell érteni, továbbá az  e  fejezetben meghatározott eljárás megelőzi az  I. Fejezetben
meghatározott megosztási eljárást.
27. § A részarány-tulajdon önálló földrészletben történő kiadására irányuló eljárás során nem alkalmazható az  1–3.  §,
az 10. §, a 13. §, a 15. § (5) bekezdés c) és i) pontja, a 15. § (6) bekezdés e) pontja, a 15. § (14) bekezdése tekintetében
a változásátvezetési eljárásra vonatkozó szabály, a 23. § (1) bekezdése és a 25. §.
28. § (1) A  földhivatal az  Fkbt. 9/C.  § (4)  bekezdésében meghatározott sorsolási jegyzőkönyvnek a  megérkezését követő
45 napon belül – (2)  bekezdésben meghatározott eltérésekkel – gondoskodik a  jegyzőkönyvben szereplő
földrészleteket érintően az  5.  §-ban, a  8.  § (4) és (5)  bekezdésében, a  9.  §-ban meghatározott és a  11.  § szerinti
feladatok elvégzéséről, illetve eljárás lefolytatásáról.
(2) A  9.  § (1)  bekezdése tekintetében a  területi minimumra az  Fkbt. 9/C.  § (6)  bekezdésében foglaltak az  irányadók,
továbbá a  mezőgazdászi helyszínelés során megállapított művelési ág változást külön eljárás keretében,
a tulajdonjog ingatlan-nyilvántartási bejegyzését követően lehet átvezetni az ingatlan-nyilvántartásban.
29. § A 17–22. §-t az Fkbt. 9/C. § (8) bekezdésben meghatározott eltéréssel, valamint azzal az eltéréssel kell alkalmazni,
hogy a 19. § (3) bekezdésétől eltérően a sorsolási jegyzőkönyv öt eredeti példányban készül, amelyből két példány
a  földhivatalnál, egy példány a  jogi szolgáltatónál, egy példány a  földmérőnél kerül megőrzésre, és egy példányt
a földhivatal a fővárosi és megyei kormányhivatal földművelésügyi igazgatósága részére ad át.
30. § A 15.  §-t és a  16.  §-t azzal az  eltéréssel kell alkalmazni, hogy földkiadási eljárás során csak teljes körű egyezség
köthető.
31. § (1) A földhivatal az általa záradékolt munkarészek alapján a megosztás eredményeként bekövetkező változást – a 23. §
(2) bekezdése figyelembevételével – átvezeti az ingatlan-nyilvántartásban. A megosztással kialakult földrészletekre
a  szövetkezeti földhasználati jog kerül visszajegyzésre. A  megosztás átvezetéséről szóló határozatot és a  változási
vázrajzot a  földhivatal közli a  földművelésügyi igazgatósággal a  megosztással kialakult földrészletekre vonatkozó,
az Fkbt. 9/C. § (7) bekezdése szerinti földkiadási határozatok meghozatala érdekében.
(2) A  megosztással kialakult földrészletek tulajdonjogának ingatlan-nyilvántartási bejegyzésére a  földművelésügyi
igazgatóság jogerős földkiadási határozata alapján kerül sor.
III. FEJEZET
ZÁRÓ RENDELKEZÉSEK 32. § Ez a rendelet a kihirdetését követő 8. napon lép hatályba.
33. § E rendelet
a) az  Európai Unió Bizottsága – be nem jelentett támogatásként – az  agrár- és erdészeti ágazatban nyújtott
állami támogatásokról szóló, a  2014–2020 időszakra vonatkozó közösségi iránymutatások (75)  pont
a) alpontja szerinti birtokrendezéshez kapcsolódó, valamint
b) az  Európai Unió Bizottsága – be nem jelentett támogatásként – az  agrár-és erdészeti ágazatban nyújtott
állami támogatásokról szóló, 2007–2013 időszakra vonatkozó közösségi iránymutatások 96.  pontja hatálya
alá tartozó
támogatást tartalmaz. 34. § Hatályát veszti a  részarány földkiadás során keletkezett osztatlan közös tulajdon megszüntetésének részletes
szabályairól szóló 405/2012. (XII. 28.) Korm. rendelet.
Orbán Viktor s. k.,
 miniszterelnök